hotchpotch/miracl-hf-unified huggingface dataset:
শিনজি ওকাজাকি
শিনজি ওকাজাকি (জন্ম ১৬ এপ্রিল, ১৯৮৬) একজন জাপানি ফুটবলার, যিনি লেস্টার সিটি এবং জাপান জাতীয় ফুটবল দলের হয়ে ফরোয়ার্ড পজিশনে খেলে। 
বুন্দেসলিগার ইতিহাসে সেরা জাপানি খেলোয়াড় ওকাজাকি। জাপানের ফুটবল ইতিহাসে ৩য় সর্বোচ্চ গোলদাতা। তিনি লেস্টার সিটির হয়ে ২০১৬ সালে প্রিমিয়ার লিগ জেতেন।
শিনজি ওকাজাকি ২০০৫ সালে শিমিযু এস-পালস ক্লাবে যোগ দেয়ার মাধ্যমে নিজের ফুটবল ক্যারিয়ার শুরু করেন। ১৫ এপ্রিল ২০০৭ সালে সানফ্রেন্স হিরোশিমার বিপক্ষে খেলার মাধ্যমে অভিষেক হয়। ২০১১ সাল পর্যন্ত শিমিযু এস-পালস ক্লাবের প্রতিনিধিত্ব করেন।
৩০ জানুয়ারি ২০১১ সালে সাড়ে ৩ বছরের চুক্তিতে জার্মান ক্লাব স্টূটগার্ডে যোগ দেয়। ১৭ ফেব্রুয়ারি ২০১১ সালে বেনফিকার বিপক্ষে ইউরোপা লিগে অভিষেক হয়। বেয়ার লেভারকুসেনের বিপক্ষে ম্যাচের মাধ্যমে ১ম বুন্দেসলিগায় খেলার সুযোগ হয়। ঐ ম্যাচে তিনি ডি-বক্সের বাইরে থেকে একটি গোল দেয়। ২০১২-১৩ মৌসুমে খুবই বাজে খেলে ওকাজাকি, বুন্দেসলিগায় মাত্র একটি গোল দেন।
২০১৩ সালের ১ জুলাই শিনজি ওকাজাকি এফএসভি মেইঞ্জে যোগ দেয়। অভিষেক ম্যাচে তার সাবেক ক্লাব স্টূটগার্ডের বিপক্ষে গোল দেন। এফএসভি মেইঞ্জের হয়ে ১ম মৌসুমে ১৫ টি গোল দেন।
২৬ জুন ২০১৫ সালে ইংলিশ প্রিমিয়ার লিগের দল লেস্টার সিটিতে যোগ দেন। লেস্টার সিটি তাকে আনতে ৭ মিলিয়ন পাউন্ড খরচ করে। ৮ আগস্ট সান্ডারল্যান্ডের বিপক্ষে অভিষেক হয়। ওয়েস্ট হামের বিপক্ষে পরের ম্যাচে গোল করেন, যা লেস্টার সিটির হয়ে তার ১ম গোল। ১ম মৌসুমেই লেস্টার সিটির হয়ে লিগ শিরোপা লাভ করেন।
২০০৮ সালে বেইজিং অলিম্পিক গেমসের জন্য জাপান দলে ডাক পায়। ২০০৮ সালে সংযুক্ত আরব আমিরাতের বিপক্ষে অভিষেক হয়।
৮ অক্টোবর ২০১০ সালে ওকাজাকির দেয়া একমাত্র গোলে আর্জেন্টিনাকে হারায় জাপান। ২০১১ সালে এএফসি কাপে সৌদি আরবের বিপক্ষে প্রথম হ্যাট্রিক করেন।
১. "Shinji Okazaki in Stuttgar t" "VfB Stuttgart". 30 January 2011. Retrieved 30 January 2011.
২. "Okazaki and Müller fire Mainz to victory". "Bundesliga". 11 August 2013. Retrieved 13 October 2013.
৩.  "La IFFHS designa al japonés Shinji Okazaki mejor goleador de 2009" (in Spanish). Diario AS. 9 January 2010. Retrieved 5 January 2013
৪.  東北地方太平洋沖地震復興支援チャリティーマッチ. "Samuraiblue.jp" (in Japanese). 29 March 2011. Retrieved 3 May 2011.
ইলা সেন
ইলা সেন (২৫ সেপ্টেম্বর ১৯০৭ - ২১ মার্চ ১৯৪৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
ইলা সেন ১৯০৭ সালে জন্মগ্রহণ করেন। কিন্তু পিতৃভূমি ছিল ঢাকা। তার পিতার নাম ব্রজেন্দ্রনাথ সেন ও মাতার নাম সুরবালা সেন।
ইলা সেন অসহযোগ ও ভারতের স্বাধীনতা আন্দোলনের যোগ দেন। সাইমন কমিশন বিরোধী আন্দোলনে তিনি অংশগ্রহণ করেছিলেন। ছাত্রাবস্থায় তিনি রাজনৈতিক মনস্ক ছিলেন। ১৯২৯ সালে কল্যাণী দাসের ছাত্রী সংঘে যোগ দেন। ১৯৩০ সালে 'নারী সত্যাগ্রহ' আন্দোলনে যোগ দিয়ে চার মাস কারাদণ্ড ভোগ করেন। ভারত স্বাধীনতা আন্দোলনে সৈন্য যোগদানের জন্য প্রচারণা চালান। ১৯৪৫ সালে 'আল ইন্ডিয়া উইমেনস কনফারেন্সে' যোগ দেন এবং দক্ষিণ কলকাতার দায়িত্বভার গ্রহণ করেন।
ত সমাজ সেবা ও বিপ্লবী কর্মকান্ডে জড়িত ছিলেন। সত্যাগ্রহ আন্দোলনে যোগ দেন এবং ছাত্রদের ভারতের স্বাধীনতা আন্দোলনে যোগ দেওয়ার জন্য আহ্বান জানান।
ইলা সেন ২১ মার্চ ১৯৪৮ মৃত্যুবরণ করেন।
পলাশীপাড়া বিধানসভা কেন্দ্র
পলাশীপাড়া ভারতের পশ্চিমবঙ্গ রাজ্যের নদীয়া জেলার একটি বিধানসভা কেন্দ্র। ইহা কৃষ্ণনগর লোকসভা কেন্দ্রের অন্তর্গত।
১৯৭৭ সালের আগে পলাশীপাড়া বিধানসভা নামে কোনো কেন্দ্র ছিলনা। এই বিধানসভার প্রথম সদস্য মাধবেন্দু মোহান্ত। ১৯৫১-১৯৭৬ এই এলাকাটি তেহট্ট বিধানসভা কেন্দ্রের অধীন ছিল। ১৯৭৭-২০০৬ তেহট্ট বিধানসভার বদলে পলাশীপাড়া বিধানসভার ভেতরে তদানীন্তন তেহট্ট ও চাপড়া বিধানসভার কিয়দংশ অন্তর্ভুক্ত হয়। নির্বাচন কমিশনের এলাকা বিভাজনের ফল আবার ২০১১ সালের পর তেহট্ট বিধানসভার পূন জাগরণ হয়। বর্তমানে দুটি আলাদা বিধানসভা কৃষ্ণনগর লোকসভা কেন্দ্রের অন্তর্ভুক্ত আছে।
‌এই জায়গাটির অবস্থান হল ২৩.৪৭° উত্তর ৮৮.২৭° পূর্ব। সমূদ্র সমতল হতে এর গড় উচ্চতা প্রায় ১৫ মিটার। ইহা জলঙ্গী নদীর তীরে অবস্থিত একটি প্রাচীন জনপদ। ৩৪ নং জাতীয় সড়ক ও নিকটবর্তী রেল স্টেশন পলাশী হতে পলাশীপাড়ার দুরত্ব ১৮ কিলোমিটার।
তেহট্ট মহকুমা ও তেহট্ট থানার অধীন এই ব্লক (তেহট্ট -২) সাতটি গ্রাম পঞ্চায়েত নিয়ে গঠিত। এগুলি হল পলাশীপাড়া, বার্নিয়া, হাঁসপুকুরিয়া, পলসুন্ডা-১, পলসুন্ডা-২, সাহেবনগর ও গোপীনাথপুর। এই ব্লকে কোনো নগরাঞ্চল নেই। ব্লকের সদর পলাশীপাড়া। ব্লকটির মোট আয়তন ১৭২.৫০ বর্গ কিলোমিটার। এখানে একটি ব্লক স্বাস্থ্যকেন্দ্র আছে।
কন্সটান্টিন রদজাবেস্কি
কন্সটান্টিন ভ্লাদিমিরভিক রদজাবেস্কি (; ১১ আগস্ট ১৯০৭- ৩০ আগস্ট ১৯৪৬) ছিলেন "রুশ ফ্যাসিস্ট দলের" নেতা, যেটি তাঁকে মাঞ্চুরিয়াতেমৃত্যুবরণ করেন, রুশ পত্রিকা "“নাশ পুত”" এর প্রধান সম্পাদক ছিলেন।
কন্সটান্টিন রদজাবেস্কি ১৯০৭ সালের ১১ আগস্ট জন্মগ্রহণ করেন ব্লাগোভেসচেন্সকতে (চীনের আমুর নদীর কাছে) একটি সাইবেরিয়ান মধ্যবিত্ত পরিবারে, তিনি পালিয়ে মাঞ্চুরিয়া এর জন্য সোবিয়েত ইউনিয়নে যান ১৯২৫ সালে। হারবিনে, রদজাবেস্কি একটি আইন শিক্ষায়তনে ঢুকেন এবং রুশ ফ্যাসিস্ট ওর্গানাইজেশন এ যোগদান করেন। ১৯৩১ সালের ২৬শে মে, তিনি নতুন তৈরিকৃত রুশ ফ্যাসিস্ট পার্টি এর সেক্রেটারি জেনারল হন।১৯৩৪ সালে দলটি আনাস্টাসি ভন্সায়টাস্কাই এর রুশ ফ্যাসিস্ট ওর্গানাইজেশনের সাথে যুক্ত হয় এবং রদজাবেস্কি দলটির নেতা হন। তিনি নিজের আদর্শ হিসাবে বেনিতো মুসোলিনিকে কল্পনা করেন এবং তার স্বস্তিকা চিহ্ন আন্দোলনের প্রতীক হিসাবে ব্যবহার করেন। 
রদজাবেস্কি ব্যক্তিগতভাবে দেহরক্ষী সংগ্রহ করেন, এবং সাবেক রুশ সম্রাজ্য এর প্রতীক ব্যবহার করেন রুশ জাতীয়তাবাদী প্রতীকের সাথে। ইতালীয় কালো শার্টের মত রুশ ফ্যাসিস্টরাও কালো পোশাক পরত কালো ক্রসবেল্ট এর সাথে। তারা সশস্ত্র ছিল যার অস্ত্রগুলো আসত জাপানের ইম্পেরিয়াল জাপানিজ আর্মি থেকে। তারা একটি আন্তর্জাতিক সংগঠন খুলে ‘হোয়াইট ইমিগ্রিস’ নামে যার কেন্দ্রীয় দপ্তর ছিল হারবিনে, মস্কোতে, এবং সেটি বিশ্বের ছাব্বিশটি দেশের সাথে সংযুক্ত ছিল। যার মধ্যে সবচেয়ে গুরুত্বপূর্ণ আসন ছিল নিউ ইয়র্ক শহরে।
রদজাবেস্কির প্রায় বার হাজার অনুসারী ছিলে মাঞ্চুকুতে। জাপান সম্রাজ্যের ২৬০০তম প্রতিষ্ঠা বার্ষিকিতে রদজাবেস্কি কিছু সংখ্যক নির্দিষ্ট লোকের সাথে তিনি সম্রাট হিরোহিতো এর প্রতি সম্মান জানান রাজ্যটি সরকারী উদযাপনে। 
ফ্যাসিবাদিরা নিয়ন লাইটের তৈরি একটি বড় স্বস্তিকা চিহ্ন স্থাপিত করে তাদের মাঞ্জুহউলি(মাঞ্চুলি) শাখাতে, সোভিয়েত বর্ডারের চেয়ে কমপক্ষে ৩কি.মি. দূরে। এটা সারা দিন এবং রাত রাখা হত সোবিয়েত সরকারের বিরুদ্ধে তাদের ক্ষমতা প্রদর্শনের জন্য। রদজাবেস্কি অপেক্ষা করেছেন এই দিনের যখন তিনি রুশ বর্ডারে চিহ্ন রেখে যাচ্ছেন, তিনি সোবিয়েত বিরোধী বাহিনীর নেতৃত্ব দিবেন জেনারেল কিস্তিলিন এবং জাপানের সৈন্যবাহিনীর সাথে যোগ দিয়ে, রাশিয়ার মানুষদের সোভিয়েতের শাসন থেকে মুক্তি দেয়ার জন্য। আসানু ডিটাচমেন্ট এর প্রশিক্ষণ, সর্বজাতীয় রুশ বিশেষ বাহিনী, সোবিয়েত এর বিরুদ্ধে সংগঠিত অন্তর্গাত আক্রমণ তাদের প্রধান সামরিক কাজ ছিল, যদি জাপানের সাইবেরিয়া এবং রাশিয়ার পূর্ব দিকের আক্রমণ ব্যার্থ হয়। জাপান মাঞ্চুরিয়া বাইরের দিকে হোয়াইট রুশ স্টেইট তৈরিতে বেশি আগ্রহী ছিল।
দ্বিতীয় বিশ্বযুদ্ধে রদজাবেস্কি চেষ্ঠা করেছেন সরাসরি বলসিবিজম এর সাথে সংগ্রাম করতে, কিন্তু জাপান কর্তৃপক্ষ তাদের আরএফপি ক্রিয়াকলাপ কমিয়ে দিয়েছিল সোবিয়েত ইউনিয়নের অন্তর্গাত আক্রমণে। ক্রমান্বয়ে রদজাবেস্কি অসংখ্য ইহুদী বিরোধী লেখা প্রকাশ করেন দলীয় পত্রিকা “নাশ পুত”(আমাদের পথ) এবং দা ন্যাশন এ। তিনি জুডাস এন্ড এবং বই ‘২০ শতকে ইহুদিদের প্রশ্ন’ এর লেখক।
যুদ্ধ শেষে তিনি ফাঁসি এড়াতে তিনি সোবিয়েত কর্তৃপক্ষের নিকট আত্নসমর্পন করেন। 
তিনি রাশিয়ায় ফিরেন যেখানে তাঁকে প্রতিশ্রুত করা হয়েছিল মুক্ত করার এবং সোবিয়েতের একটি পত্রিকার চাকরীর, কিন্তু তাঁকে দলের অন্যান্য সদস্যদের সাথে গ্রেফতার করা হয় এবং গুলি করে হত্যার চেষ্ঠা করা হয়। তাঁকে লুবাইয়াঙ্কা কারগারে হত্যা করা হয়। 
২০০১ সালে রদজাবেস্কির একটি বই ‘যাবেসচানি রুশকগো ফ্যাসিস্টা” (একজন রুশ ফ্যাসিবাদের শেষ ইচ্ছা) রাশিয়াতে প্রকাশ করা হয়।
লাভ বিগিনস
লাভ বিগিনস হচ্ছে "লাভ কামস সফটলি" সিরিজের প্রথম পর্ব। এর প্রিমিয়ার হয় ১৭ সেপ্টেম্বর ২০১১। প্রিমিয়ারটি দেখানো হয় দি হলমার্ক চ্যানেলে।
যদিও এই ছবিটি কোন বইয়ের উপর ভিত্তি করে করা হয়নি, তবুও ক্লার্ক এবং অ্যালেনের গল্পটি "লাভ কামস সফটলি" বইয়ে উল্লেখ করা গল্পটির চেয়ে ভিন্ন।
ক্যালিফোর্নিয়াতে গোল্ড রাশে যাওয়ার পথে দুইজন কাউবয় মারামারি করার সময় একটি রেস্টুরেন্ট ক্ষতিগ্রস্ত করার জন্য তাদেরকে গ্রেফতার করা হয়। এদের মধ্যে একজন পালিয়ে যায়। কিন্তু ক্লার্ক ডেভিস সেখানে থেকে যায়। সে সেখানে থেকে অ্যালেন এবং ক্যাসি বার্লোর খামারবাড়িটি পরিচর্যা করে সে তার ঋণ শোধ করার জন্য সেখানে থেকে যায়। এরই মধ্যে, ক্লার্ক এবং অ্যালেন একে অপরের প্রেমে পরে। কিন্তু ক্লার্ক কি তার পশ্চিমে থাকা পরিবার এবং বাড়ির কথা ভেবে ধনী হওয়ার চিন্তা করবে না?
আরেফিন রুমি
আরফিন রুমি (২৩ সেপ্টেম্বর ১৯৮৭) একজন বাংলাদেশী গায়ক, সুরকার এবং সংঙ্গীত পরিচালক। তার ৩০ টিরও বেশি অ্যালবাম, একক এবং মিশ্র কাজ মুক্তি পেয়েছে। তিনি বাংলাদেশে জনপ্রিয় শিল্পীদের মধ্যে একজন। ২০১১ থেকে ২০১৩ পর্যন্ত তার অনেকগুলো জনপ্রিয় বাংলা গান প্রকাশিত হয়েছে।
আরেফিন রুমি ১৯৮৭ সালের ২৩ সেপ্টেম্বর ঢাকার মোহাম্মদপুরে জন্মগ্রহণ করেন। তিনি ঢাকা সরকারি মুসলিম উচ্চ বিদ্যালয় থেকে পড়াশোনা করেন। পরবর্তীতে তিনি কলেজে পড়াকালীন সময় একাধিক ক্রিকেট ক্লাবের হয়ে খেলেন। ছোটবেলায় তিনি় তার মায়ের কাছ থেকে গান শিখেন। হাবিব ওয়াহিদ ও ফুয়াদ আল মুক্তাদির ছিল প্রেরণার উৎস। গানের জগতে আসার আগেই ২০০৬ সালে মডেলিং শুরু করেন রুমি। তিনি হাবিব ওয়াহিদ এবং ফুয়াদ আল মুক্তাদিরের কাছে অডিও ইনজিনিয়ারিং শেখেন।
ভাগীরথী নদী
ভাগীরথী নদী () (উচ্চারণ:/ˌbʌgɪˈɹɑːθɪ/) ভারতের, উত্তরাখণ্ড রাজ্যে প্রবাহিত একটি নদী। এটি গঙ্গার প্রধান দুটি প্রবাহের একটি এবং হিন্দুদের একটি পবিত্র নদী। হিন্দু পুরাণ ও সংস্কৃতিতে এটিকে গঙ্গার উৎস হিসেবে বিবেচনা করা হয়।
নাইজেরিয়া–ফিলিপাইন সম্পর্ক
নাইজেরিয়া–ফিলিপাইন সম্পর্ক হল নাইজেরিয়া এবং ফিলিপাইনের মধ্যকার দ্বিপাক্ষিক সম্পর্ক। এ দুই দেশের মধ্যে সম্পর্ক স্থাপিত হয় ১৯৬২ সালের আগস্ট মাসে। ম্যানিলাতে নাইজেরিয়ার এবং আবুজায় ফিলিপাইনের দূতাবাস রয়েছে।
১৯৮১ সালে মেট্রো ম্যানিলার মাকাতিতে, অবস্থিত নাইজেরিয় দূতাবাস স্থাপিত হবার পূর্বে ফিলিপাইনের নাইজেরিয়ান স্টুডেন্ট ইউনিয়নই নাইজেরিয়ার কনস্যুলেট অফিস হিসেবে কাজ করত। ১৯৬০ সালের দিক থেকে ফিলিপাইনিদের জন্য নাইজেরিয়া একটি পছন্দের গন্তব্য হয়ে ওঠে।.
ফিলিপাইনিদের জন্য, মূলত ফিলিপাইনের কর্মীদের জন্য নাইজেরিয়ার দেশটির তেল, গ্যাস ও নির্মাণক্ষেত্র বেশ ভালো কেন্দ্র হয়ে ওঠে। ফিলিপাইনিরা নাইজেরিয়া কাজের জন্য গেলেও পক্ষান্তরে নাইজেরিয়রা ফিলিপাইনে যেত উচ্চতর শিক্ষার জন্য। ২০০৬-২০০৯ সালের দিকে ফিলিপাইন, নাইজেরিয়ার উপর একটি কর্মক্ষেত্রে নিষেধাজ্ঞা জারি করে। এ ঘটনার মূলে ছিল নাইজার ডেল্টা জাহাজের নাবিক অপহরণের ঘটনা। ডেল্টার বিদ্রোহ পূর্ণরূপে দমন করা গেছে জানার পর ফিলিপাইন এ নিষেধাজ্ঞা প্রত্যাহার করে নেয়।
২০১২ সালে নাইজেরিয়া সরকার ফিলিপাইন সরকারের সাথে বিদ্যমান দুর্বল বাণিজ্যিক সম্পর্কের জন্য দুঃখপ্রকাশ করে। এরপর পরই দুই দেশ প্রয়োজনীয় ক্ষেত্রসমূহে বিদ্যমান সম্পর্ক আরো সুদৃঢ় এবং গভীর করার জন্য দরকারি পদক্ষেপ গ্রহণ করার সিদ্ধান্ত গ্রহণ করে। নাইজেরিয়ার পররাষ্ট্রমন্ত্রী অধ্যাপক ভিওলা অনউলিরি, আবুজায় অনুষ্ঠিত নাইজেরিয়া-ফিলিপাইন জয়েন্ট কমিশনের দ্বিতীয় সভায় বলেন, যে দুই দেশের মধ্যে দীর্ঘমেয়াদি সম্পর্ক বিদ্যমান থাকা সত্ত্বেও এ দুই দেশের মধ্যকার অর্থনৈতিক ও বাণিজ্যিক সম্পর্ক কিছুটা পিছিয়েই আছে।
২০১৫ সালে নাইজেরিয়া সরকার পানি সরবরাহ প্রকল্প নামের একটি প্রকল্প গ্রহণ করে। এ প্রকল্পের উদ্দেশ্য ছিল বিশুদ্ধ পানি, পানি বিশুদ্ধকরণ এবং টাইফুন হাইয়ানদুর্গত স্থানে বৃষ্টির পানি সংগ্রহ সরবরাহ প্রভৃতি পদক্ষেপ গ্রহণ করা। এ প্রকল্প বাস্তবায়নে করা হবে ঐ সকল স্থানে, যেখানে ২০১২ থেকে ২০১৬ সালের মধ্যে বেশকিছু ফিলিপাইনি ও নাইজেরিয় কোম্পানি পারস্পরিক দেশে শাখা তৈরি করে। বিনিয়োগের সুবিধা থাকায় এসব কোম্পানির অনেকগুলোই বাজারে প্রবেশ করতে সমর্থ হয়।
১৯৬০ সালের দিক থেকে নাইজেরিয়রা ফিলিপাইনে ভিড় জমাতে শুরু করে।
ফিলিপাইনের বিভিন্ন বিশ্ববিদ্যালয়ে নাইজেরিয়দের পড়াশোনার সুবিধা দেওয়ার জন্য নাইজেরিয়া ফিলিপাইনকে সহযোগিতা করছে। ফিলিপাইনে পড়াশোনার খরচ যুক্তরাষ্ট্র, যুক্তরাজ্য এবং কানাডা প্রমুখ দেশের চেয়ে কম হওয়ার শিক্ষার্থীদের ফিলিপাইনে পড়ার প্রতি আগ্রহ রয়েছে। ২০১৪ সালের পরিসংখ্যান অনুযায়ী প্রায় ৮০০০ নাইজেরিয়, ফিলিপাইনে পড়াশোনা করছে।
২০১১ সালে নাইজেরিয়াতে প্রায় ৭২৪০ জন ফিলিপাইনের অধিবাসী বসবাস করত। তাদের অধিকাংশই পেশাজীবী ছিল এবং তাদের অনেকেই নাইজেরিয়ার জাতীয়তাধারীদের জীবনসঙ্গিনী।
৯ই মার্চ, ১৯৮৬ সালে প্রায় ১০০ নাইজেরিয় শিক্ষার্থী মেট্রো ম্যানিলার মাকাতিতে অবস্থিত দূতাবাস অবরোধ করে। তাদের প্রতিবাদের কারণ ছিল ফিলিপাইনে পাঠরত প্রায় ৪০০ নাইজেরিয় শিক্ষার্থীর পড়াশোনার বিষয়ে দূতাবাসের অসহযোগিতামূলক আচরণ। নাইজেরিয় সরকার কর্তৃক আরোপ করা রেমিট্যান্সের সীমার বিরুদ্ধেও তারা প্রতিবাদ করে।
কম্বোডিয়া–ফিলিপাইন সম্পর্ক
কম্বোডিয়া–ফিলিপাইন সম্পর্ক হল কম্বোডিয়া এবং ফিলিপাইনের মধ্যকার দ্বিপাক্ষিক সম্পর্ক। ১৯৫৭ সালে এ দুইদেশের মধ্যে সম্পর্ক স্থাপিত হয়। ১৯৯৫ সালে কূটনৈতিক সম্পর্কের পুনঃস্থাপন ঘটে, এবং তখন থেকেই এ দুই দেশ পারস্পরিক সৌহার্দ্যপূর্ণ সম্পর্ক বজায় রেখেছে। কম্বোডিয়ার দূতাবাস রয়েছে ম্যানিলাতে, পক্ষান্তরে ফিলিপাইনের দূতাবাস রয়েছে ফেনম পেনে।
ষষ্ঠ শতক থেকেই এ দুই দেশের মধ্যে সম্পর্কের নজির পাওয়া যায়। সতের শতকে কম্বোডিয়া এবং স্প্যানিশ ম্যানিলার মধ্যে বাণিজ্যিক যোগাযোগ বিদ্যমান ছিল। ম্যানিলার জন্য কম্বোডিয়া একটি অসাধারণ নৌকানির্মাণ কেন্দ্র ছিল, কারণ কম্বোডিয়ার বন থেকে অসাধারণ কাঠ পাওয়া যেত। পরবর্তীতে ১৯৯২-১৯৯৩ সালের মধ্যে কম্বোডিয়া শান্তিরক্ষা মিশনেও ফিলিপাইনিরা সক্রিয়ভাবে অংশগ্রহণ করে।
অর্থনৈতিক এবং বাণিজ্যিক সম্পর্ক, কৃষি ও কৃষিজাত ব্যবসার সমন্বয় এবং পর্যটন – ইত্যাদি ক্ষেত্রে দুই দেশের মধ্যে চুক্তি রয়েছে। দুই দেশই কূটনৈতিক সম্পর্কের পুনঃস্থাপন পর্যন্ত নিজেদের মধ্যে ঘনিষ্ঠ সম্পর্ক বজায় রাখত। ফিলিপাইন ও কম্বোডিয়া আন্তঃরাষ্ট্রীয় অপরাধ ও জঙ্গিবাদ দমনে একসাথে কাজ করার চুক্তিও করে।
চীনের ঘনিষ্ঠ মৈত্র হওয়া সত্ত্বেও কম্বোডিয়া ও ফিলিপাইনের সম্পর্ক সর্বদাই উষ্ণ ছিল। তবে সাম্প্রতিক সময়ে দক্ষিণ চীন সাগর সম্পর্কিত একটি আঞ্চলিক বিবাদে অ্যাসোসিয়েশন অব সাউথইস্ট এশিয়ান ন্যাশনসের যৌথ বিবৃতি দিতে ব্যর্থ হবার ঘটনা নিয়ে দুই দেশের মধ্যকার সম্পর্কে কিছুটা শীতলতা চলে আসে। কম্বোডিয়ার এমন অবস্থানের পিছনে মূল কারণ ছিল চীনের সাথে তাদের বন্ধুত্ব ও চীন থেকে আসা রাজনৈতিক চাপ। কিন্তু ফিলিপাইনের রাষ্ট্রদূত ফেনম পেন, কম্বোডিয়ায় নিযুক্ত ফিলিপাইনের রাষ্ট্রদূত নো ওং বলেন, দুই দেশের মধ্যকার সম্পর্ক "শক্তিশালী এবং চমৎকার" রয়েছে এবং দুই দেশই পারস্পরিক লাভের অবস্থানগুলি জোরদার করার চেষ্টা করছে।
ফিলিপাইনে নিযুক্ত কম্বোডিয়ার প্রাক্তন রাষ্ট্রদূত হোশ সেরেথন অভিযোগ করেছিলেন যে ফিলিপাইন ও ভিয়েতনাম দক্ষিণ চীন সাগর সম্পর্কিত বিবাদে "নোংরা রাজনীতি"র মাধ্যমে আসিয়ানভুক্ত রাষ্ট্রসমূহকে একই স্থানে দাঁড়াতে বাধ্য করছে। এন মন্তব্যের পর কম্বোডিয়া হোশ সেরেথনকে দেশে ফিরিয়ে আনেন। ২০১৬ সালে কম্বোডিয়া আসিয়ানভুক্ত রাষ্ট্রসমূহের 'ফিলিপাইন, চীনের বিরুদ্ধে জয়লাভ করেছে' - এ অভিন্ন অবস্থান থেকে সরে আসে। কারণ ফিলিপাইনের সাথে চীনের ঘটনা এবং কম্বোডিয়ার সাথে থাইল্যান্ডের ঘটনা অনুরূপ। চীনের পক্ষে গেলে এটাই প্রমাণিত হয়, যে কম্বোডিয়া আর থাইল্যান্ডের মধ্যকার বিবাদমান অঞ্চলটিতে থাইল্যান্ডেরই অধিকার রয়েছে।
পালাউ–ফিলিপাইন সম্পর্ক
পালাউ–ফিলিপাইন সম্পর্ক হল পালাউ এবং ফিলিপাইনের মধ্যকার দ্বিপাক্ষিক সম্পর্ক।
প্রথম যে ব্যক্তি প্রায় ২০০০ খ্রিস্টপূর্বে পালাউ গিয়েছিল, ধারণা করা হয় তিনি একজন ফিলিপাইনি ছিলেন। দ্বীপটিতে পিগমি জনগণ বসবাস করত বলে জানা যায়, তবে তারা ১১০০ খ্রিস্টপূর্বে বিলুপ্ত হয়।
২৫শে জুলাইন, ১৯৯৭ সালে পালাউ এবং ফিলিপাইনের মধ্যে আনুষ্ঠানিক সম্পর্ক স্থাপিত হয়।
ম্যানিলাতে পালাউয়ের দূতাবাস রয়েছে। অপরদিকে মেলেকেয়কে রয়েছে ফিলিপাইনের দূতাবাস। পালাউয়ে প্রায় ৫০০০ জন ফিলিপিনো কর্মকর্তা কর্মরত রয়েছে। পালাউয়ে কর্মরতদের মধ্যে ৬০ শতাংশই ফিলিপিনো, এবং তারাই পালাউয়ের মোট জনসংখ্যার ২০ শতাংশ। পালাউয়ের মেডিকেল রেফারেল কর্মসূচীর আওতায় বার্ষিক ১০০-১৫০ জন রোগী ফিলিপাইনে চিকিৎসার জন্য যেত। কর্মসূচীটি প্রায় ২০ বছর বলবৎ ছিল। উচ্চতর শিক্ষালাভের জন্য অনেক পালাউয়ের অধিবাসীই ফিলিপাইনের বিভিন্ন কলেজ ও বিশ্ববিদ্যালয়ে যায়।
পালাউ এবং ফিলিপাইনের মধ্যকার সীমানা নির্দেশের জন্য আলোচনার প্রয়োজন রয়েছে। বিষয়টি নিয়ে এখন পর্যন্ত কোনো সিদ্ধান্ত বা চুক্তি হয়নি।
পালাউয়ের ইইজেডে ফিলিপিনোদের মাছ ধরার ঘটনা উভয় দেশের সম্পর্কের মাঝে একটি যন্ত্রণাদায়ক ঘটনা। পালাউয়ের দক্ষিণ উপকূলের নিকটবর্তী অঞ্চলের সমুদ্রে চীন, ইন্দোনেশিয়া, ফিলিপাইন এবং আরো কিছু দেশের নিষেধাজ্ঞা রয়েছে। পালাউ এবং ফিলিপাইনের মধ্যকার কূটনৈতিক সম্পর্ক সর্বনিম্ন সীমায় পৌছে যায় যখন পালাউয়ের রাষ্ট্রপতি কুনিও নাকামুরা ১৯৯৯ সালের জানুয়ারি মাসে ফিলিপাইনের সাথে কূটনৈতিক সম্পর্ক ছিন্ন করার হুমকি দেয়। এমন ঘটনার পিছে দায়ী ছিল পালাউয়ের ইইজেডে ফিলিপিনো নৌকার গমন। তবে সাম্প্রতিক বছরগুলোতে পালাউ ফিলিপাইনের মত প্রতিবেশী দেশের সাথে কূটনৈতিক প্রতিবাদের পরিবর্তে বরং শান্তিপূর্ণ সমুদ্রচুক্তিতে আগ্রহী।
২৫ জানুয়ারি, ২০১২ সালে ফিলিপাইন আর্থিক সমস্যাজনিত কারণে ২০১২-এর জুলাই মাসের শেষের দিকে দূতাবাসসহ অন্যান্য কূটনৈতিক মিশন বন্ধ করে দেওয়ার সিদ্ধান্ত গ্রহণ করে। পালাউয়ের রাষ্ট্রপতি জোহানসন টরিবিওং ফিলিপাইনের রাষ্ট্রপতি বেনিঙ্গো তৃতীয় অ্যাকুইনোকে অনুরোধ করে পালাউয়ে দূতাবাস বন্ধ করে দেওয়ার এ সরকারি সিদ্ধান্ত পুনর্বিবেচনা করার জন্য। পালাউয়ে দূতাবাস বন্ধ ক্রএ দেবার সিদ্ধান্ত শুনে পালাউ "গভীর দুঃখ পেয়েছে"। পালাউয়ের রাষ্ট্রপতি দূতাবাসের প্রয়োজনীয়তার কথা আবারও তুলে ধরেন। টরিবিওংয়ের মতে, দুই দেশের মধ্যকার সামুদ্রিক সীমানাবিষয়ক গুরুত্বপূর্ণ আলোচনার জন্য এ দূতাবাস অত্যন্ত গুরুত্বপূর্ণ। এছাড়াও দূতাবাস প্রায় ৫০০০ ফিলিপিনো কর্মীর কর্মস্থল, যা পালাউয়ের পররাষ্ট্র কর্মীবাহিনীর ৬০ শতাংশ এবং দেশের মোট জনসংখ্যার ২০ শতাংশ। মেলেওককে ফিলিপাইন দূতাবাসের বন্ধ হয়ে যাবার ঘটনা মাইক্রোনেশিয়া এবং মার্শাল দ্বীপপুঞ্জের মত প্রতিবেশী রাষ্ট্রসমূহের জন্যেও ক্ষতিকর হবে।
ফিলিপাইনের পররাষ্ট্র মন্ত্রণালয় জানায় যে তারা যেসকল দূতাবাস ও কনস্যুলেট অফিস বন্ধ করে দেবার সিদ্ধান্ত গ্রহণ করেছে, তা তারা এখনও আনুষ্ঠানিকভাবে জানায়নি। ফলে কোনো নির্দিষ্ট দূতাবাস বা কনস্যুলেট অফিস বন্ধ করে দেবার খবর আনুষ্ঠানিক নয়। করোরে অবস্থিত ফিলিপাইনের দূতাবাসটি ৩১ জুলাই, ২০১২ সালে বন্ধ হয়ে যায়। এশীয় ও প্যাসিফিক অঞ্চলের পররাষ্ট্রবিষয়ক দপ্তর থেকে জানানো হয় যে ফিলিপাইন দূতাবাস বন্ধ হয়ে যাবার ফলে তারা ২৭ ফেব্রুয়ারি থেকে ১ মার্চ পর্যন্ত সেখানে কূটনৈতিক মিশন পরিচালনা করবে।
ইমাম হোসাইনের মাজার
ইমাম হোসাইন ইবনে আলীর মাজার ( Urdu: آستان عالیہ حضرت امام حسین) 
হল শীয়া ইসলামের বার ইমামের অন্তর্ভুক্ত তৃতীয় ইমাম হযরত ইমাম হোসাইন ইবনে আলীর সমাধি যা ইরাকের কারবালায় অবস্থিত। এই মাজারটি শীয়া ইসলামের বার ইমামের অন্তর্ভুক্ত তৃতীয় ইমাম হযরত ইমাম হোসেন ইবনে আলী, হযরত মুহাম্মদ (দঃ) এর দ্বিতীয় দৌহিত্র, যেখানে ৬৮০ খ্রিস্টাব্দে সংগঠিত কারবালার যুদ্ধে শহীদ হয়েছিলেন তার পাশেই অবস্থিত।
আহলে বায়াত অনুসরণকারীদের কাছে মক্কাও মদিনা শরীফের বাহিরে ইমাম হোসাইন ইবন আলীর মাজার একটি পবিত্রতম স্থান হিসেবে বিবেচিত হয়ে থাকে এবং প্রচুর অনুসারী এই মাজার জিয়ারতে আসেন। প্রতি বছর ইমাম হোসাইনের লাখো অনুসারী পবিত্র আশুরা, ইমামম হোসাইন ইবনে আলীর ওফাত বার্ষিক হিসেবে স্মরণীয়, পালন করার জন্য আশুরার দিন এখানে উপস্থিত হন।
উমাইয়া ও আব্বাসিয়া খলিফারা মাজার নির্মাণের কাজে বাধা প্রদান করেছিল এবং এই মাজার জিয়ারত করাকে নিরুৎসাহিত করেছিল। মাজারটি ৮৫০-৮৫ী১ খ্রিস্টাব্দে আব্বাসিয়া খলিফা আল মোতাওয়াক্কিল ধ্বংস করে দিয়েছিল এবং আহলে বায়াতের সকল প্রকারের মাজার নির্মাণ করা নিষিদ্ধ করা হয়েছিল, কিন্তু ৯৭৯-৮০ খ্রিস্টাব্দে বুয়াইহিদ আমির আবুদ আল-দাউলা কারবালা এবং নাজাফে মাজার নির্মাণ করেছিলেন।
মাজারের সীমানা দেয়াল কাঁচ দ্বারা সজ্জিত কাঠের দরজা দ্বারা বেষ্টিত করা হয়েছে। 
ইমাম হোসাইন ইবনে আলীর রওজা একটি ধাতব-জালিকার মত আকৃতি দ্বারা আবদ্ধ করা হয়েছে এবং রওজাটি ঠিক সোনালী গম্বুজের নিচেই অবস্থিত। ২০১৩ সালের ৫ মার্চ “‘জারিহ’’’ (ধাতব-জালিকার মত আকৃতি) প্রতিস্থাপনের কাজ সম্পন্ন হয় এবং নতুন “‘জারিহ’’’ উদ্বোধন করা হয়। মাজারের পাশে আল আব্বাস মসজিদ অবস্থিত।
কারবালা, ইরাকের একটি শহর, বাগদাদের দক্ষিণ পশ্চিম থেকে প্রায় ১০০ কি.মি. দূরে ৩২.৬১♦°উত্তর,৪৪.০৮♦°পূর্বে অবস্থিত। 
এই এলাকা পানিগে অনেক সমৃদ্ধ এবং মাটি উর্বর হওয়া সত্ত্বেও প্রথম দিকে এটি প্রায় জনশূন্য ছিল এবং সেখানতেমন কোন প্রকারের উল্লেখযোগ্য কাজ পরিলক্ষিত হত না। যখন ইমাম হোসাইন কারবালায় পৌঁছে ছিলেন এবং ওবায়দুল্লাহ বিন যিয়াদের সেনাবাহিনী তাদের ঘিরে রেখেছিল, তিনি এই জায়গাটির নাম অনুসন্ধান করেন। কেউ কেউ এটিকে আকর-যার অর্থ অনুর্বর বলে উত্তর দেন। তারপর ইমাম হোসাইন বললেন, আমরা আল্লাহর কাছে আল আকরকেই আশ্রয় হিসেবে প্রার্থনা করেছিলাম। তিনি আবারো গ্রামের নাম জিজ্ঞেস করলেন। এরপর তাদের মধ্যে উপস্থিত এক অনুচারী বলল, এই গ্রামের নাম কারবালা।
ফিতেপলাশ
ফিতেপলাশ (বৈজ্ঞানিক নাম: "Loxura atymnusa(Cramer)") এক প্রজাতির ছোট আকারের প্রজাপতি যার শরীর এবং ডানা উজ্জ্বল সোনালী কমলা বর্ণের এবং ডানার শীর্ষে কালো সীমারেখা দেখা যায়। এরা লাইসিনিডি পরিবার এবং থেকেলিনি উপগোত্রের সদস্য। এদের এক জোড়া লেজ দেখা যায়।
ফিতেপলাশ এর প্রসারিত অবস্থায় ডানার আকার ৩৬-৪০মিলিমিটার দৈর্ঘ্যের হয়।
ভারতে প্রাপ্ত ফিতেপলাশ এর উপপ্রজাতিসমূহ হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পিছনের ডানায় টর্নাস অংশ বিস্তৃত হয়ে লম্বা একটি লেজ এর আকার ধারন করেছে। যার অগ্রভাগ সাদা। ডানার নিম্নতল সর্বাংশেই সমান কমলা হলুদের সংমিশ্রণ। সাব-বেসাল অঞ্চলে কয়েকটি কমবেশী স্পষ্ট কালো ছড়ানো ছোপ বিদ্যমান। পোস্ট-ডিসকাল অংশে বাইরের দিকে বাঁকানো ও ছোট ছোট ছোপ দ্বারা গঠিত একটি অস্পষ্ট বন্ধনী চোখে পড়ে উভয় ডানায় । পুরুষ এবং স্ত্রী উভয়েরই ডানার উপরিভাগ কমলা, চওড়া কালো প্রান্তরেখাযুক্ত। অ্যপেক্স অংশটি কালো। সামনের ডানার উপরিভাগে প্রান্তিক কালো কালো রেখাটি সরু এবং অনেকক্ষেত্রে অনুপস্থিত। স্ত্রী নমুনাতে পিছনের ডানার উপরিতল অপেক্ষাকৃত কালচে।
এরা সাধারণত দূর্বল,মন্‌হন এবং ঢেউ খেলানো উড়ান দেয়। ফুলের মধু খেতে সচরাচর দেখা যায় না। কম উচ্চতার স্যাঁতস্যাঁতে জংগল বিশেষতঃ বাঁশ ঝোপে,ঝর্নার ধারে এদের দেখা মেলে। ফাঁকা জায়গায় এদের পাওয়া দূর্লভ।পুরুষ দের ভিজে মাটিতে বসে জলপান করতে দেখা যায়। ফিতেপলাশদের রৌদ্র পোহানোর প্রতি আসক্তি আছে।
ফিতেপলাশ দের , Spp. ইত্যাদি উদ্ভিদের ফুলের মধু পান করতে দেখা যায়।
ফিতেপলাশ এর শুককীট গুলি চ্যাপ্টা ধরনের এবং ফ্যাকাশে সবুজ বর্ণের হয়। দেহখন্ডের ওপর দিকে লালচে খয়েরি অথবা গোলাপী রঙ ঘেষা দাগ দেখা যায়।
এই শূককীট কাঁটা আলু ("") গাছের পাতার রসালো অংশ আহার করে।
জিয়িং
জিয়িং (অজানা - খ্রিস্টপূর্ব ২০৬ অব্দ) ছিলেন কিন সাম্রাজ্যের তৃতীয় ও শেষ সম্রাট। তিনি খ্রিস্টপূর্ব ২০৭ অব্দের অক্টোবরের মাঝামাঝি থেকে ডিসেম্বরের শুরু পর্যন্ত মাত্র ৪৬ দিন কিন সাম্রাজ্যের কিছু খণ্ডিত অংশ শাসন করেন। তার আত্মসমর্পণ ও মৃত্যুর মধ্য দিয়ে কিন সাম্রাজ্যের পতন হয়।
অধিকাংশ ইতিহাস বইয়ে জিয়িংকে কিন সাম্রাজ্যের প্রথম সম্রাট কিং শি হুয়াংয়ের জ্যেষ্ঠ পুত্র ফুসুর পুত্র হিসেবে গণ্য করা হয়। সিমা কিয়ান রচিত "ইতিহাসের আলেখ্য" বইয়ে জিয়িংয়ের বয়স সম্পর্কিত কোন তথ্য পাওয়া যায় নি। এছাড়া বলা হয় তার দুই পুত্র ছিল যাদের সাথে তিনি পরামর্শ করতেন। কিন্তু ইতিহাসের অধ্যাপক ওয়াং লিকুনের গবেষণায় দেখা যায় তিনি যখন প্রধানমন্ত্রী ঝাও গাওকে হত্যা করেন তখন তার বয়স ছিল ১৯ বছরের আশেপাশে। ফলে তার সন্তান থাকলেও তাদের সম্ভাব্য বয়স ছিল ১-২ এবং এতে করে তাদের সাথে রাজকার্য বিষয়ে পরামর্শ করা অসম্ভব। তিনি ধারণা করেন যে জিয়িং কিন শি হুয়াংয়ের ভাইয়ের পুত্র। আরেকটি বর্ণনায় বলা হয় জিয়িং ছিল কিন এর শির চাচা। ফলে তিনি ফুসুর ভাই নন, বরং তিনি কিন শি হুয়াংয়ের ভাই। আবার কোনো কোনো ইতিহাসবেত্তা মনে করেন জিয়িং ছিল কিন শি হুয়াংয়ের কনিষ্ঠ সৎ ভাই ঝাং চেংজিয়াওয়ের পুত্র।
জিয়িং কিন রাজদরবারের একমাত্র ব্যক্তি ছিলেন যিনি সম্রাট কিন এর শিকে বুঝাতে চেষ্টা করেন যে মেং তিয়ান ও মেং য়িকে হত্যা করা ভুল ছিল। কিন্তু ততদিনে কিন এর শি প্রধানমন্ত্রী ঝাও গাও কর্তৃক বাধ্য হয়ে আত্মহত্যা করেন। কিন এর শি আত্মহত্যার পর তিনি নিম্ন উপাধি নিয়ে সিংহাসনে আরোহণ করেন। সিংহাসনে আরোহণের পরে তিনি কিন এর শির হত্যাকারী ঝাও গাওকে প্রলোভন দেখিয়ে ফাঁদে ফেলে হত্যা করেন। জিয়িং ক্ষমতায় আসার পূর্বে খ্রিস্টপূর্ব ২০৯ অব্দ থেকেই রাজনৈতিক অস্থিরতা বৃদ্ধি পেতে থাকে এবং স্থানীয় অনেক উচ্চপদস্থ কর্মচারীরা নিজেদের রাজা দাবী করে। এই অবস্থায় জিয়িং নিজেকে সকল স্থানীয় রাজার রাজা হিসেবে ঘোষণা দেয়।
জিয়িং শাসক হিসেবে তার পূর্বসূরী কিন এর শির মতই অদক্ষ ছিলেন। ফলে যোগ্য শাসকে অভাবে ধীরে ধীরে কিন সাম্রাজ্য ধ্বংস হতে থাকে। পূর্বে ছোট ছোট বিদ্রোহ হলে তা দমন করা হয় কিন্তু জিয়ং ক্ষমতায় আসার পর বড় ধরনের বিদ্রোহ দেখা দেয়। খ্রিস্টপূর্ব ২০৭ অব্দে জিয়িং ওয়েই নদীর তীরে লিউ বাংয়ের নেতৃত্বে চুয়ের বিদ্রোহীদের আক্রমণে পরাজিত হয়। জিয়িং তার সিংহাসনে আরোহণের ৪৬তম দিনে আত্মসমর্পণ করে। চুয়ের আরেক দলপতি সিয়াং ইয়ু তাকে স্বপরিবারে হত্যা করে। পরের বছর খ্রিস্টপূর্ব ২০৬ অব্দে কিন সাম্রাজ্যের রাজধানী সিয়ানইয়াং ধ্বংস করা হয় এবং এর মাধ্যমেই কিন সাম্রাজ্যের পতন হয়।
২০০৩ সালে চীনা প্রত্নতত্ত্ববিদ ইউয়ানের নেতৃত্বে কিন শি হুয়াংয়ের সমাধির পাশে এক খনন কাজ পরিচালনা করে একটি সমাধি আবিস্কৃত হয়। ইউয়ান সমাধিস্ত করার পদ্ধতি পর্যবেক্ষণ করে ধারণা করেন কিং শি হুয়াং এবং কিন এর শির সমাধির পাশে অবস্থিত সমাধিটি জিয়িংয়েরই। তিনি অনুমান করেন যে জিয়িং মারা যাবার পর খুব দ্রুত তাকে সমাধিস্ত করা হয়। ফলে সমাধিতে তার নাম না থাকায় এটি খুঁজে বের করা দুস্কর হয়ে ওঠে।
ইরাকে ইসলাম
ইরাকের দুটি স্বতন্ত্র ঐতিহ্যে ৯৫% মুসলমানরা ইসলাম অনুসরণ করেন, যাদের মধ্যে ৬৪% শিয়া (আরব, ফেয়লি কুর্দ, তুর্কমেনী) এবং ৩২% সুন্নি (আরব ও কুর্দি) রয়েছে। ২০১১ সালের একটি পিউ রিসার্চ সেন্টারের জরিপে দেখা যায়, ইরাকের মুসলমানদের ৫১% শিয়া, ৪২% সুন্নি, এবং বাকি ৫% "শুধু একজন মুসলিম" হিসেবে নিজেদের বর্ণনা দেয় এমন। আরবি ভাষী শিয়া Iraqiyyuns হিসাবে পরিচিত এবং আরবি ভাষী সুন্নি Jaziran আরবদের নামে পরিচিত। ইসলামের ছোট অংশগুলো ইরাকে বিদ্যমান, যেমন শিয়ার একটি ছোট অংশ শায়খধর্ম (الشيخية) সম্প্রদায় বসরা ও কারবালায় কেন্দ্রীভূত।
ইরাক বহু ধর্মীয় উভয় শিয়া ও সুন্নি মুসলমানদের জন্য একটি গুরুত্বপূর্ণ শহর। বাগদাদে শতাব্দী ধরে ইসলামী শিক্ষা ও বৃত্তির একটি চক্রকেন্দ্র ছিল এবং আব্বাসীয় খিলাফতের রাজধানী হিসেবে দায়িত্ব পালন করে। ১০ অক্টোবর ৬৮০ খ্রিস্টাব্দে কারবালার যুদ্ধের ফলে আধুনিক শহরের প্রতিদ্বন্দিতাপূর্ণ স্থান কারবালায় শিয়া ইসলামের সারগর্ভ প্রাধান্য পেয়েছে। একইভাবে, ইরাকের নাজাফ শহরে আলী ইবনে আবু তালিবের (এছাড়াও "আলী" নামে পরিচিত) সমাধি স্থান হিসাবে খ্যাত, যাকে শিয়ার ধার্মিক খলিফা এবং ইসলামের প্রথম ইমাম বলা হয়। শহরটি এখন শিয়া ইসলামী বিশ্বের সর্বত্র থেকে হজ্বের একটি মহান কেন্দ্র এবং এটা অনুমান করা হয় যে শুধুমাত্র মক্কা ও মদিনা আরো মুসলিম তীর্থযাত্রীদের গ্রহণ করে। ইরাকের কুফা শহরে ফিকহশাস্ত্রের একজন প্রখ্যাত বিশেষজ্ঞ এবং গুরুত্বপূর্ণ ইসলামী ব্যক্তিত্ব আবু হানীফার বাড়ি ছিল, যার চিন্তার পাঠশালা সারা বিশ্ব জুড়ে সুন্নি মুসলমানদের একটি বৃহদাকার সংখ্যা দ্বারা অনুসরণ করা হয়। অনুরূপভাবে, সামারা শহর হল আল-আসকারী মসজিদের আবাস স্থল, যথাক্রমে দশম ও একাদশ শিয়া ইমাম আলী আল-হাদী ও হাসান আল আসকারী এর সমাধি স্থল, সেইসাথে মুহাম্মদ আল-মাহদী মাজারে তাঁরা "লুকানো ইমাম" নামে এবং জাফর ("Ja'farī") মাযহাবের শিয়া দ্বাদশ এবং চূড়ান্ত ইমাম হিসেবে পরিচিত। এই স্থানটি জাফর শিয়া মুসলমানদের জন্য একটি গুরুত্বপূর্ণ তীর্থকেন্দ্র তৈরি হয়েছে। উপরন্তু, নবী মুহাম্মাদের কিছু নারী আত্মীয়দের ইরাকের সামারা শহরে দাফন করা হয়, শহরটি শিয়া মুসলমানদের জন্য ভক্তি ও সুন্নি মুসলমানদের জন্য শ্রদ্ধাজ্ঞাপনের সবচেয়ে গুরুত্বপূর্ণ একটি স্থানে পরিণত হয়।
উমা সেন
উমা সেন ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
উমা সেন ১৯১৮ সালে মেদিনীপুরে জন্মগ্রহণ করেন। তার পিতার নাম সত্যেন্দ্রনাথ সেন ও মাতার নাম বিনয়লতা সেন।
১৯৪৪ সালে এম.এ পাশ করেন।
উমা সেন তাঁর দাদা বিপ্লবী অমরেন্দ্রনাথ সেনের আদর্শে প্রভাবিত হয়ে রাজনীতিতে যোগ দেন। এরপরে দীনেশ গুপ্তের "বেনু" পত্রিকার মাধ্যমে অনুপ্রানিত হন। ১৯৩৩ সালে বিপ্লবী দলে যোগ দেন।
ডেনমার্ক–ফিলিপাইন সম্পর্ক
ডেনমার্ক–ফিলিপাইন সম্পর্ক হল ডেনমার্ক এবং ফিলিপাইন রাষ্ট্রদ্বয়ের মধ্যকার দ্বিপাক্ষিক সম্পর্ক। ম্যানিলাতে ডেনমার্কের একটি দূতাবাস রয়েছে, এবং নরওয়ের অসলোতে অবস্থিত দূতাবাসের মাধ্যমে ফিলিপাইন ডেনমার্কে নিজেদের প্রতিনিধিত্ব করে। কোপেনহেগেনে ফিলিপাইনের একটি কনস্যুলেটন অফিসও রয়েছে।
এ দুইদেশের মধ্যকার কূটনৈতিক সম্পর্ক শক্তিশালী, ঘনিষ্ঠ, আন্তরিক এবং বন্ধুত্বপূর্ণ বলেই জানা যায়। নবায়নযোগ্য শক্তির উৎস এবং বায়ুশক্তি ক্ষেত্রে ডেনমার্ককে ফিলিপাইন উল্লেখযোগ্য মৈত্রী হিসেবে দাবি করে থাকে। ফিলিপাইনের সাথে ডেনমার্কের সামুদ্রিক ক্ষেত্রেও বন্ধুত্ব রয়েছে।
২০০৬ সালের ফেব্রুয়ারি মাসে ফিলিপাইনের মুসলিম জনগোষ্ঠী একটি অংশ ইওল্যান্ড পোস্টেন মুহাম্মদ কার্টুন বিতর্ককে কেন্দ্র করে প্রতিবাদ করে এবং ডেনমার্কের পতাকা পোড়ায়।
২০১৪ সালে ডেনমার্ক, ২০০২ সালে বন্ধ হয়ে যাওয়া ফিলিপাইন দূতাবাসটি পুনরায় চালু করে।
২৮শে সেপ্টেম্বর, ১৯৪৬ সালে এ দুইদেশের মধ্যে কূটনৈতিক সম্পর্ক স্থাপিত হয়। ডেনমার্কের সাথে এ সম্পর্কের জন্য যুক্তরাজ্যের ভূমিকা রয়েছে।
১৯৭৬ সাল থেকে ফিলিপাইনের দূত সুইডেনে নিযুক্ত ছিল, যিনি ডেনমার্কের পাশাপাশি অন্যান্য নর্ডিক ও বাল্টিক রাষ্ট্রসমূহের সাথে কূটনৈতিক যোগাযোগ বজায় রাখত। ২০০২ সালে ডেনমার্ক ফিলিপাইনের দূতাবাসটি অর্থনৈতিক কারণে বন্ধ করে দেওয়ার সিদ্ধান্তগ্রহণ করে। তবে ২০১৪ এটি পুনরায় চালু হয়।
১৯৯৩ সালে ডেনমার্ক ফিলিপাইনকে ফিলিপাইনের পরিবেশ উন্নয়নের উদ্দেশ্যে নদী পুনর্বাসন সচিবালয় স্থাপনের জন্য ১৭,৯১০ ডিকেকে দেয়। ওলন্দাজ আন্তর্জাতিক উন্নয়ন সংস্থা ফিলিপাইনের প্রতিবন্ধী শিশু ও যুবকদের জন্য ১৬ মিলিয়ন ডিকেকে ব্যবহার করে। ডেনমার্ক ৩০০,০০০ ডিকেকে দিয়ে ভয়াবহ গ্রীষ্মমন্ডলীয় ঝড় ওয়াশির ফলে সৃষ্ট বন্যার সময় ফিলিপাইনকে সহযোগিতা করে। ওয়াশির ফলে প্রায় ১,০০০ লোক মারা যায়।
১৯৫৪ সালে আকাশপথে সার্বিক সহযোগিতার জন্য একটি আনুষ্ঠানিক চুক্তির দিকে অগ্রসর হবার কথা ভাবা হয়। ১৯৭০ থেকে ১৯৭২ সালের মধ্যে ফিলিপাইন প্রায় ৮.৮ মিলিয়ন মার্কিন ডোলার মূল্যের পণ্য ডেনমার্কে রপ্তানি করে। অধিকাংশ ফিলিপিনো মেশিনারি এবং শিল্পজাত পণ্য রপ্তানি করে। ফিলিপাইন ভবিষ্যতে প্রক্রিয়াজাতকৃত গার্মেন্টস সামগ্রি, টিনজাত ফল, জ্যুস, কাঠজাতীয় পণ্য, কাঠ ও অন্যান্য কাঁচামালও রপ্তানি করতে আগ্রহী। ২০০৮ সালের প্রথম অর্ধাংশে ৪৩ মিলিয়ন মার্কিন ডলারেরও বেশি মূল্যের দ্রব্যসামগ্রির বিনিময় ঘটেছে ডেনমার্ক এবং ফিলিপাইনের মধ্যে।D ২০০৯ সালে, ওলন্দাজরা ফিলিপাইনে ৫০০.৯ মিলিয়ন ডিকেকে মূল্যের দ্রব্য রপ্তানি করে। পক্ষান্তরে ফিলিপাইন ডেনমার্কে রপ্তানি করে ৩০৬.৮ মিলিয়ন ডিকেকে মূল্যের দ্রব্য।
২০০৫ সালে, ওলন্দাজ আন্তর্জাতিক উন্নয়ন সংস্থার সহযোগিতায় ক্যাগানের একটি বায়ুকল স্থাপিত হয়। ২০১০ সালে ফিলিপাইন নর্থউইন্ড পাওয়ার ডেভেলপমেন্ট কর্পোরেশন ওলন্দাজ বিনিয়োগকারীদের সাহায্যে বায়ুকলটির উন্নায়ন করেন। এর টার্বাইনজাতীয় সরঞ্জামও ডেনমার্ক থেকেই আমদানি করা হয়।
মেহদি তারেমি
মেহদি তারেমি (জন্ম ১৮ জুলাই ১৯৯২) একজন ইরানী ফুটবলার যিনি পারসেপলিস এবং ইরান জাতীয় দলের হয়ে ফরোয়ার্ড পজিশনে খেলেন।
মেহদি তারেমি 'বার্গ বুশের একাডেমী'তে যোগ দেয়ার মাধ্যমে তার ফুটবল ক্যারিয়ার শুরু করেন। পরবর্তিতে 'ইরানজাভান' যুব দলে যোগ দেয়।
২০১০ সালে গ্রীষ্মে তিনি শাহিন বুশের ক্লাবে যোগ দেন। সেখানে তিনি ৭ ম্যাচে ১ টি গোল দেন। ২০১২ সালের শীতে সেনাবাহিনীর ফুটবল শাখায় যোগ দিতে গিয়ে ব্যার্থ হন।
২০১৩ সালে গ্রীষ্মে তিনি ২ বছরের চুক্তিতে ইরানজাভান ক্লাবে যোগ দেয়। ইরানজাভান ক্লাবে থাকাকালে তিনি ৯ নম্বর জার্সি ব্যবহার করেন। তারেমি ২০১৩-১৪ মৌসুমে ২২ ম্যাচে ১২ টি গোল দেয়। যা লিগের ২য় সর্বোচ্চ গোল।
ইরানজাভানের হয়ে ভালো খেলার সুবাদে তিনি বিভিন্ন দলের হয়ে খেলার প্রস্তাব পান। ২০১৪ সালে ২ বছরের চুক্তিতে পারসেপোলিস ক্লাবে যোগ দেয়। যার মেয়াদ ২০১৬ সালের জুন পর্যন্ত কার্যকর ছিলো।
তারেমি ১৫ আগস্ট ২০১৫ সালে পারসেপোলিসের হয়ে প্রথম গোল দেয়। ৮ এপ্রিল ২০১৫ সালের তারেমির দেয়া একমাত্র গোলে সৌদি আরবের ক্লাব 'আল নাসের'কে ১-০ গোলে হারিয়ে এশিয়ান চ্যাম্পিয়েন্স লিগ জেতে পারসেপোলিস। ২০১৪-১৫ মৌসুমে তিনি পার্সিয়ান গালফ প্রো লিগের সেরা স্ট্রাইকারের খেতাব লাভ করেন।
নিষেধাজ্ঞার কারণে তারেমি মৌসুমের ১ম সপ্তাহ খেলতে পারেনি। ৬ আগস্ট তিনি খেলায় ফেরে এবং ১ম ম্যাচেই গোল, তবুও তার দল ২-১ গোলে পরাজিত হয়। আগস্টে ভালো খেলার সুবাদে দর্শকদের ভোটে 'নাভাদ প্লেয়ার অফ দ্যা মান্থ' জেতেন। ১২ এপ্রিল ২০১৬ সালে পারসেপোলিস তাকে নতুন চুক্তির প্রস্তাব দেয়। তবে তারেমি টা প্রত্যাখ্যান করার সিদ্ধান্ত নেন।
নতুন মৌসুম শুরু হওয়ার পর শোনা যায় তারেমি তুর্কি লিগে যোগ দেবেন। তবে তারেমি মত পরিবর্তন করে পারসেপোলিসের সাথে আরও ২ বছরের চুক্তি নবায়ন করেন। ১ম ম্যাচেই তার দল ১-০ গোলে জয় পায়। ২০১৬-১৭ মৌসুমের ৪র্থ সপ্তাহে প্রথম গোল করেন। সেই ম্যাচে ৩-১ গোলে জয়লাভ করে পারসেপোলিস, যা 'ইরান ক্লাসিকো' নামে পরিচিত।
তারেমি 'ইরান ছাত্র জাতীয় ফুটবল দল'এর হয়ে তুরস্কে একটি টুর্নামেন্ট খেলেন। যেখানে দলের হয়ে ৯ টি গোল করেন।
১১ জুন ২০১৫ সালে জাতীয় দলের হয়ে উজবেকিস্তানের বিপক্ষে অভিষেক হয়। ৩ সেপ্টেম্বর ২০১৫ সালে তারেমি জাতীয় দলের হয়ে ১ম গোল দেয়।
ফ্যাতাড়ু
ফ্যাতাড়ু হল বাঙালি সাহিত্যিক নবারুণ ভট্টাচার্য সৃষ্ট একটি জনপ্রিয় কাল্পনিক চরিত্র।
নবারুণ ভট্টাচার্যের ছোটগল্প ফ্যাতাড়ু তে দুজন ফ্যাতাড়ুর কথা বলা আছে। মদন ও ডি.এস। পরবর্তী ছোটগল্প ও উপন্যাসে পুরন্দর ভাটের উদয় হয়। তিনি পেশায় কবি। ফ্যাতাড়ুরা উড়তে পারে এবং যাদের মন্ত্র হল ফ্যাঁত ফ্যাঁত সাঁই সাঁই। এই মন্ত্রবলে ফ্যাতাড়ুরা উড়ে গিয়ে হানা দেয় কখোনো আই পি এল খেলা চলাকালীন, কালোবাজারিদের ভয় দেখাতে, ভন্ড প্রগতিশীল সাহিত্যিকের মুখোশ খুলতে, অনুষ্ঠান পন্ড বা জোচ্চোরের বিয়ে ভন্ডুল করতে।
ফ্যাতাড়ুরা কখোনো অনৈতিক কাজ করেনা তারা বঞ্চিত হতভাগ্য মানুষের প্রতিনিধি এমনটাই নবারুণ মনে করেন। ""আমি নিজেকে প্রান্তিক বলে মনে করি এবং এতে আমার কিছু এসে যায়না। রিয়েল লাইফে ফ্যাতাড়ুর মত প্রথা ভাঙ্গতে তো পারিনা, তাই ফ্যাতাড়ুদের সৃষ্টি করি""
বাংলা সাহিত্যে ফ্যাতাড়ুর আবির্ভাব এক নতুন ধারার সৃষ্টি করেছে এমনটাই মনে করেন বিশেষজ্ঞরা। সাহিত্যের চিরাচরিত নিয়ম ভাঙ্গা নবারুনের ফ্যাতাড়ুরা ভাষা ব্যবহারে সাহসী, আচরনে নির্ভীক। কাঙাল মালসাটে ইতিহাস ও বহুমাত্রিক রাজনীতির সংমিশ্রণ ঘটেছে। ফ্যাতাড়ুদের নিয়ে দুটি ছোটগল্প সংকলন প্রকাশিত হয়েছে ১) ফ্যাতাড়ুর বোম্বাচাক ২) ফ্যাতাড়ুর কুম্ভীপাক। নবারুন ভট্টাচার্যের তিনটি উপন্যাসে ফ্যাতাড়ুদের কথা পাওয়া যায়। কাঙাল মালসাট, মসোলিয়ম ও মবলগে নভেল।
কাঙ্গাল মালসাট চলচ্চিত্রায়িত হয়েছে সুমন মুখোপাধ্যায়ের পরিচালনায়। অভিনয় করেছেন কবীর সুমন, কৌশিক গঙ্গোপাধ্যায়, শান্তিলাল মুখার্জী প্রমুখ। এছাড়াও বিভিন্ন থিয়েটার গ্রুপ ফ্যাতাড়ুর নানা গল্পের নাট্যরূপায়ন করেছেন।
আল আব্বাস মসজিদ
আল আব্বাস মসজিদ বা মসজিদ আল আব্বাস () 
হল হযরত আল আব্বাস ইবনে আলীর মাজার এবং একটি ঐতিহাসিক ভবন যা ইরাকের কারবালায় অবস্থিত ইমাম হোসাইনের মাজারের পাশে অবস্থিত।
আল আব্বাস ইবনে আলী আলি ইবনে আবি তালিবের পুত্র ছিলেন এবং হাসান এবং হোসাইনের সৎ ভাই এবং কারবালার যুদ্ধে হোসাইনী সেনাবাহিনীর সেনাপ্রধান ছিলেন।
আল আব্বাস ইবনে আলী আলি ইবনে আবি তালিবের পুত্র ছিলেন এবং হাসান এবং হোসাইনের সৎ ভাই এবং কারবালার যুদ্ধে হোসাইনী সেনাবাহিনীর সেনাপ্রধান ছিলেন। 
তিনি হোসাইন ইবনে আলী কাফেলারও প্রধান ছিলেন। পবিত্র পাহাড় সাফাও মারওয়ামধ্যে দূরত্ব যতটুকু আল আব্বাস ইবনে আলীর মাজার ও ইমাম হোসাইনের মাজারের মধ্যবর্তী দূরত্বও ঠিক একই। মাজারটি আহলে বায়াতের অনুসারীদের কাছে বিশেষভাবে সম্মানিত। আহলে বায়াতের অনুসারীরা প্রতি বছরের অন্যান্য সময়ের তুলনায় মুহররম মাসে জিয়ারত করতে বেশি আাসন। 
বহু বছরের পরিবেশগত প্রভাবের কারণে ইউফ্রেটাস নদীর প্রবাহের দিক পরিবর্তিত হয়েছে।
কারবালা যুদ্ধের প্রায় চৌদ্দ শত বছর পর, নদীটি আল আব্বাস ইবনে আলীর মাজার পাশ হয়ে বয়ে গেছে এবং মাজারকে এটি পদক্ষিন করে আছে। এখন বলা হয় যে ইউফ্রেটাস নদী আল আব্বাস ইবনে আলীর মাজার কাছে চলে এসেছে।বর্তমান সময়ে মাজারের ভিতর এবং বাহিরে ধারাবাহিক সংযোজন ও সাজ সজ্জার কাজ সম্পন্ন হয়েছে, যেমন গম্বুজের সোনালি বার্নিশ কাজ এবং অতি সম্প্রতি মাজার আঙ্গিনায় ছাদের ব্যবস্থা করা হয়েছে যাতে তীর্থযাত্রীদের জন্য অধিক বাসস্থানের ব্যবস্থা করা যায়।
প্রতি বছর সমগ্র বিশ্ব থেকে লাখো অনুসারীগণ আল আব্বাসের মাজার জিয়ারত করতে আসেন।
বিভিন্ন রাজবংশের সম্রাট ও রাজাগণ আল আব্বাস ইবনে আলীর মাজারে বিভিন্ন প্রকারের মূল্যবান উপহার ও প্রশংসনীয় দ্রব্য বস্তু উৎসর্গ করেন। ১৬২২ সালে আব্বাস শাহ সাফাবি রওজার ওপর গম্বুজটির অলংরণ করেন। তিনি সমাধির চারপাশে জানালার ব্যবস্থা করেন।
মাজারের আধুনিক নকশার অধিকাংশই করেছেন ফারসী ও মধ্য এশিয়ার স্থাপত্যবিদরা।
আল আব্বাসের রওজাটিতে খাটিঁ স্বর্ণের আবরণ দেওয়া হয়েছে এবং রওজার চারপাশে রৌপা দিয়ে তৈরী জালি দ্বারা বেষ্টন করা হয়েছে। মাজারের মেঝেতে ইরানের গালিচা বিছানো হয়েছে।
২০১২ সাল থেকে আল আব্বাস মসজিদের ব্যাপক সংস্কারের কাজ শুরু হয়। এই সংস্কার কাজের মধ্যে মাজারের চারপাশের দেয়ালের পুনঃসংস্কার এবং মাজার ভবনটিকে বহুতল ভবনে যেখানে যাদু।
অভিযান (১৯৭৩-এর চলচ্চিত্র)
অভিযান ১৯৭৩ সালে মুক্তি লাভ করা একটি অসমীয়া চলচ্চিত্র। বিশ্বনাথ চারিআলির নির্ম্মাণ করা প্রথম অসমীয়া চলচ্চিত্র ।
ঊর্মিলা দেবী
ঊর্মিলা দেবী (৩ ফেব্রুয়ারী ১৮৮৩ - মে ১৯৫৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
ঊর্মিলা দেবী ১৮৮৩ সালে ঢাকা জেলার বিক্রমপুরের তেরিলবাগ গ্রামে জন্মগ্রহণ করেন। তার পিতার নাম ভুবনমোহন দাস ও মাতার নাম নিস্তারিণী দেবী। স্বামীর নাম অনন্তনারায়ণ সেন। ঊর্মিলা দেবী ছিলেন দেশবন্ধু চিত্তরঞ্জন দাসের বোন।দাদার আদর্শে প্রভাবিত হয়ে রাজনীতিতে যোগ দেন।
দেশবন্ধুর প্রেরণায় তিনি নারীদের মধ্যে কাজ গড়ে তোলেন। ১৯২১ সালে ‘নারী-কর্মমন্দির’ সংস্থার প্রতিষ্ঠাতা ছিলেন, এ প্রতিষ্ঠানের লক্ষ্য ছিল চরকা ও খদর জনপ্রিয় করা এবং দেশপ্রেমে উদ্বুদ্ধ করা।১৯২১ সালে অসহযোগ আন্দোলনে যে প্রথম তিনজন মহিলা আইন অমান্য করেছিলেন, ঊর্মিলা দেবী ছিলেন তাদেরই একজন। তিনি কলিকাতা ‘নারী সত্যাগ্রহ সমিতি’র সভানেত্রী ছিলেন।
সে সময় "নারায়ণ" পত্রিকায় নিয়মিত লেখালেখি করতেন। তার প্রকাশিত সাহিত্যগ্রন্থ "পুষ্পহার"।
ঊর্মিলা দেবী মে ১৯৮৩ সালে মৃত্যুবরণ করেন।
পুনম পাণ্ডে
পুনম পাণ্ডে একজন ভারতীয় মডেল এবং চলচ্চিত্র অভিনেত্রী। বলিউড ও তেলেগু চলচ্চিত্র অভিনয়ের জন্য তিনি অধিক পরিচিত। একজন মডেল হিসেবে তিনি তারঁ কর্মজীবন শুরু করেন। গ্রেডারাক্স ম্যানহান্ট এবং মেগামডেল প্রতিযোগিতা সেরা নয়ে অবস্থান করেন এবং ২০১০-এ ফ্যাশন ম্যাগাজিনের প্রচ্ছদে তারঁ ছবি স্থান পায়। ২০১১ সালে তিনি ২৯ টি বর্ষপঞ্জিরর জন্য ছবি তোলেন। কিংফিশার বর্ষপঞ্জিতে তারঁ স্থান হয়।
গাল গাদোত
গাল গাদোত ( ; ; জন্ম ৩০ এপ্রিল ১৯৮৫) একজন ইসরায়েলি অভিনেত্রী ও মডেল। একজন অভিনেত্রী হিসেবে গাদোত গিসেল ইয়াসার চরিত্রে "ফাস্ট এন্ড ফিউরিয়াস" চলচ্চিত্র সিরিজে অভিনয়ের মাধ্যমে অধিক পরিচিত। গাদোত ওয়ান্ডার ওম্যান ভূমিকায় "" (২০১৬), "ওয়ান্ডার ওম্যান" (২০১৭) এবং "জাস্টিস লিগ" (২০১৭) চলচ্চিত্রে অভিনয় করেন।
২০১৩-তে তিনি ইসরায়েলি অভিনেত্রীদের মধ্যে সর্বোচ্চ পারিশ্রমিক প্রাপ্ত অভিনেত্রী হিসেবে দ্বিতীয় হন। তিনি গুচি ব্যাম্বু পারফিউমের মডেল।
গাদোতের জন্ম ও বেড়ে ওঠা ইসরাইলের রোস হাইয়ান শহরে। হিব্রু ভাষায়, তারঁ প্রথম নামের অর্থ "ঢেউ" এবং শেষ নামের অর্থ "নদীর তীর"। তার মাতা আইরিত (née ওয়েজ) একজন শিক্ষক এবং পিতা মাইকেল গাদোত একজন প্রকৌশলী। তার পিতা-মাতা উভয়ই ইসরায়েলী। তিনি হাইস্কুলে জীববিজ্ঞান বিষয়ে পড়াশুনা করেছেন। তিনি বলেছেন তিনি হাইস্কুলে বাস্কেটবল খেলায় সফল ছিলেন তার উচ্চতার জন্য। প্রাপ্তবয়স্ক অবস্থায়, তিনি দুইবার আইন পড়েছেন।
বিশ বছর বয়স থেকে, গাদোত ইসরাইল প্রতিরক্ষা বাহিনীতে দুই বছর ছিলেন। কাজের দক্ষতার জন্য তিনি সেখানে কম্বোট প্রশিক্ষক ছিলেন। তিনি তার সামরিক অভিজ্ঞতা সম্পর্কে বলেছেন: "তুমি তোমার দুই বা তিন বছর ব্যয় করেছো, এবং এটা তোমাকে নিয়ে নয়। কিছু সময়ের জন্য তুমি তোমার স্বাধীনতা ত্যাগ করে দিয়েছো। তুমি শৃঙ্খলা ও সম্মান শিখবে। একজন সৈনিক হিসেবে আমি নিজেকে যা ভেবেছি নিজেকে নিজের কর্ম দক্ষতা দিয়ে তৈরি করতে। ".
২৮ সেপ্টেম্বর,২০০৮ সালে গাদোত ইসরায়েলী আবাসন ব্যবসায়ী ইয়ারোন ভারসানোকে বিয়ে করেন। এই দম্পতি তেল আভিভ এর একটি বিলাসবহুল হোটেলের মালিক, যেটি ২৬$ মিলিয়ন ডলারে তারা কিনেছিলেন। ২০১১-এ এই দম্পতির একটি কন্যা সন্তান জন্ম নেয়। ৬ নভেম্বর এই দম্পতি ঘোষনা দেন তারা আরো একটি সন্তানের জন্মের জন্য প্রত্যশা করছেন।
তিনি একজন মোটরসাইকেল চালিকা এবং কালো ২০০৬ ডুকেটি মনস্টার-S2R এর মালিক।
ঊষা মুখার্জী
ঊষা মুখার্জী (১৯১৮ - ১৩ জুন ১৯৮২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
ঊষা মুখার্জী ১৯১৮ সালে কলকাতায় জন্মগ্রহণ করেন। কিন্তু পিতৃভূমি ছিল ঢাকায়। তার পিতার নাম গুরুপ্রসন্ন মুখার্জী ও মাতার নাম মনোরমা দেবী। তার দিদি পারুল মুখার্জী ভারতীয় বিপ্লবী আন্দোলনের অন্যতম গুরুত্বপূর্ণ মহিলা চরিত্র। তাঁর বড়ো ভাই ছিলেন অনুশীলন দলের নেতা অমূল্য মুখার্জী। দাদার আদর্শে প্রভাবিত হয়ে রাজনীতিতে যোগ দেন।
ঊষা মুখার্জীর পরিবার রাজনৈতিক পরিবার। ১৯৩৪ সালে পুলিশ তাঁকে গ্রেপ্তার করে হিজলী জেলে রাজবন্দীরূপে আটকে রাখে। ১৯৩৭ সালে মুক্তি পান। তিনি সমাজ সেবা ও বিপ্লবী কর্মকান্ডে জড়িত ছিলেন। অনুশীলন সমিতির সদস্য ছিলেন।
ঊষা মুখার্জী ১৯৮২ সালের ১৩ জুন মৃত্যুবরণ করেন।
নরওয়ে–ফিলিপাইন সম্পর্ক
নরওয়ে–ফিলিপাইন সম্পর্ক হল নরওয়ে এবং ফিলিপাইন রাষ্ট্রদ্বয়ের মধ্যে বিদ্যমান দ্বিপাক্ষিক সম্পর্ক। ম্যানিলাতে নরওয়ের দূতাবাস অবস্থিত, পক্ষান্তরে অসলোতে রয়েছে ফিলিপাইনের দূতাবাস।
১৯০০ সাল থেকেই নরওয়ে এবং ফিলিপাইনের মধ্যে সামুদ্রিক ক্ষেত্রে সম্পর্ক বিদ্যমান।
২রা মার্চ, ১৯৪৮ সালে নরওয়ে এবং ফিলিপাইনের মধ্যে আনুষ্ঠানিক সম্পর্ক স্থাপিত হয়। নিকোলাই আল প্রথম কূটনীতিক হিসেবে ফিলিপাইনে নরওয়েকে প্রতিনিধিত্ব করে। তিনি চীনের নানকিংয়ের অনাবাসিক রাষ্ট্রদূতই নরওয়ের সাথে সম্পর্ক বজায় রাখতেন। ম্যানিলাতে অবস্থিত একটি কনস্যুলেটের মাধ্যমে নরওয়ে প্রতিনিধিত্ব করত, যা পরবর্তীতে কনস্যুলেট জেনারেলের মাধ্যমে সম্পন্ন করা হয় ১৯৫২ থেকে ১৯৫৬ সালের দিকে। ১৯৬৭ সালে নরওয়ের দূতাবাস স্থাপিত হয়। একই সাথে সিবুতে একটি কনস্যুলেট অফিসও রয়েছে। ফিলিপাইনে নিযুক্ত নরওয়ের রাষ্ট্রদূত হলেন এরিক ফোর্নার।
১৯৮৬ সাল পর্যন্ত লন্ডনে অবস্থিত ফিলিপাইনের দূতাবাসের এক্তিয়ার ছিল নরওয়ের উপর। ১৯৮৬ সালের জুন মাসে সুইডেনের স্টকহোমে অবস্থিত দূতাবাসের নিকট এ এক্তিয়ার হস্তান্তরিত হয়। অধিক সংখ্যক নরওয়েইয়ানের চাপে এবং শক্তি ও সামুদ্রিক খাতে সুযোগ-সুবিধা সৃষ্টির অনুকূল পরিবেশ তৈরির উদ্দেশ্যে ২০০৭ সালের ৩০শে এপ্রিল নরওয়ের অসলোতে ফিলিপাইনের দূতাবাস স্থাপিত হয়।
নরওয়ে ফিলিপাইনের শান্তিচুক্তির সাথে যুক্ত, যার মধ্যে মোরো এবং সাম্প্রদায়িক বিদ্রোহ অন্তর্ভুক্ত রয়েছে। নরওয়ে জিপিএইচ-এমআইএলএফ শান্তি প্রক্রিয়ার আন্তর্জাতিক পর্যবেক্ষণ দলের সদস্য। জিপিএইচ-সিপিপি-এনপিএ-এনডিএফ শান্তি প্রক্রিয়ার অন্তর্ভুক্ত তৃতীয় উপদেষ্টা রাষ্ট্র।
নরওয়ের প্রধানমন্ত্রী জেন্স স্টোল্টেনবার্গ এবং রাষ্ট্রপতি বেনিঙ্গো তৃতীয় অ্যাকুইনো ভিয়েতনামের লাওসে সাক্ষাৎ করেন, যেখানে স্টোল্টেনবার্গ আর্কটিক খোলা হলে নরওয়ের সাথে ফিলিপাইনের দ্বিপাক্ষিক বাণিজ্যের সম্ভাবনার দ্বারও খুলে যাবে তিনি জানান। তখন আম, কলা সহ বিভিন্ন দ্রব্য এশীয় দেশ থেকে আমদানি করা যাবে।
২০১১ সালে নরওয়ে ও ফিলিপাইনের মধ্যে মোট ৭৩ মিলিয়ন মার্কিন ডলারের বাণিজ্য হয়েছিল।
ফিলিপাইন্স নরওয়ে বিজনেস কাউন্সিল (পিএনবিসি) ফিলিপাইন ও নরওয়ের বাণিজ্যিক সম্প্রদায়কে এক করেছে। এই সংস্থা ৪৫টিরও বেশি কোম্পানি ও প্রতিষ্ঠানকে একত্র করতে পেরেছে। নরওয়ে দূতাবাস এর প্রতিষ্ঠাতা সদস্য ছিল এবং বর্তমান কাউন্সিলের সভায় প্রতিনিধিত্ব করছে।
২০১২ সাল পর্যন্ত নরওয়ের মালিকানা ভিত্তিক এবং নরওয়ের বিভিন্ন কোম্পানি পরিচালিত জাহাজে প্রায় ৩৫,০০০ ফিলিপিনো নাবিক কাজ করছেন। নরওয়ের প্রধানমন্ত্রী স্টোল্টেনবার্গ এবং রাষ্ট্রপ্রতি অ্যাকুইনোর সাথে ভিয়েতনামের লাওসে একটি দ্বিপাক্ষিক সাক্ষাৎ চলাকালীন স্টোল্টেনবার্গ ফিলিপিনো মেডিকেল কর্মীদের এবং অন্যান্য উচ্চদক্ষতাসম্পন্ন কর্মীদের নরওয়েতে কাজের সুযোগের কথা জানান।
ফিলিপাইনে প্রায় ৩,০০০ নরওয়েইয়ান বসবাস করছেন, যারা ব্যবসা, দাতব্য কাজে অংশগ্রহণ করছেন কিংবা পরিবারের সাথে বসবাস করছে। আর নরওয়েতে রয়েছে ১৮,০০০ ফিলিপিনো।
ফুরাহ
ফুরাহ () হলো ইয়েমেনের কামারান দ্বীপের একটি উপকূলীয় শহর। এর অবস্থান হল .
মিরপুর সেনানিবাস
মিরপুর সেনানিবাস বাংলাদেশের রাজধানি ঢাকার মিরপুরে অবস্থিত বাংলাদেশ সেনা বাহিনীর একটি আবাসিক ঘাটি। এটির পাশেই মিরপুর ডি,ও,এইচ,এস অবস্থিত।
পারুল মুখার্জী
পারুল মুখার্জী (১৯১৫ - ২০ এপ্রিল ১৯৯০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
আসল নাম পারুলবালা মুখোপাধ্যায়। তিনি ১৯১৫ সালে কলকাতায় জন্মগ্রহণ করেন। কিন্তু পিতৃভূমি ছিল ঢাকায়। তার পিতার নাম গুরুপ্রসন্ন মুখার্জী ও মাতার নাম মনোরমা দেবী। তার ছোট বোন ঊষা মুখার্জীও বিপ্লবী আন্দোলনের সাথে জড়িত ছিলেন । তাঁর বড়ো ভাই ছিলেন অনুশীলন দলের নেতা অমূল্য মুখার্জী। দাদার আদর্শে প্রভাবিত হয়ে রাজনীতিতে যোগ দেন।
পারুল মুখার্জীর পরিবার ছিল রাজনৈতিক পরিবার। বাঙালি মহিলা স্বাধীনতা সংগ্রামী দের ভেতর অত্যন্ত উল্লেখযোগ্য নাম পারুল মুখার্জী। বিপ্লবী পূর্নানন্দ দাশগুপ্তের হাত ধরে তিনি গুপ্ত বিপ্লবী দলের সদস্য হন। শান্তি, নীহার, আরতি, খুকি শোভারানী, রানী, সুরমাদেবী ইত্যাদি অসংখ্য ছদ্মনামে সক্রিয় ছিলেন। পূর্নানন্দ দাশগুপ্ত আর শ্যামবিনোদ রায়চৌধুরী ছাড়া তার আসল নাম কেউই জানতেননা। উত্তর ২৪ পরগনার টিটাগড়, গোয়ালাপাড়ায় বিপ্লবীদের গোপন অস্ত্র ঘাঁটি থেকে ১৯৩৫ সালে পুলিশ তাঁকে গ্রেপ্তার করে। ঐ বছর ৩১ অক্টোবর স্পেশাল ট্রাইবুন্যালে অন্যান্য পুরুষ বন্দীদের সাথে তার নামেও মামলা চলে। সহকর্মীদের সাথে পাল্লা দিয়ে বোমা, বিস্ফোরক তৈরী, লাঠিখেলা ইত্যাদিতে পারদর্শী ছিলেন তিনি। ১৯৩৯ সালে মুক্তি পান। টিটাগড় ষড়যন্ত্র মামলার অন্যতম আসামী ছিলেন। তিনি সমাজ সেবা ও বিপ্লবী কর্মকান্ডে জড়িত ছিলেন। অনুশীলন সমিতির সদস্য ছিলেন। বিপ্লবী দাদার প্রভাবে প্রভাবান্বিত হয়ে পারুল মুখার্জী কুমিল্লায় একটি বিশেষ সম্মেলন উপলক্ষ্যে স্বেচ্ছাসেবিকা বাহিনী গঠন করেছিলেন।
পারুল মুখার্জী ১৯৩৯ সালে মুক্তি লাভের পরে নিঃসঙ্গ জীবন কাটিয়েছেন। ১৯৯০ সালের ২০ এপ্রিল মৃত্যুবরণ করেন।
রাজেন্দ্রপুর সেনানিবাস
রাজেন্দ্রপুর সেনানিবাস বাংলাদেশের গাজীপুর জেলার রাজেন্দ্রপুরে অবস্থিত বাংলাদেশ সেনা বাহিনীর একটি আবাসিক ঘাটি।
ফিলিপাইন–হংকং সম্পর্ক
ফিলিপাইন–হংকং সম্পর্ক হল ফিলিপাইন এবং হংকং-এর বিশেষ প্রশাসনিক অঞ্চলের মধ্যে বিদ্যমান দ্বিপাক্ষিক সম্পর্ক। হংকং এর সাধারণ আইন অনুযায়ী গণপ্রজাতন্ত্রী চীনই হংকং-এর কূটনৈতিক এবং প্রতিরক্ষাবিষয়ক সকল কিছু পালন করবে। তবে হংকং উল্লেখযোগ্য স্বায়ত্তশাসন পেয়ে থাকে, এবং সার্বভৌম রাষ্ট্রসমূহের সাথে সম্পর্কস্থাপন ও "সঠিক ক্ষেত্রে" তা প্রয়োগও করতে পারে। দুই দেশের মধ্যকার সম্পর্ক ২০১০-এর ম্যানিলার জিম্মি ঘটনায় কিছুটা বিঘ্নিত হলেও ২০১৪ সালের এপ্রিল মাস থেকে তা আবার স্বাভাবিক হয়ে যায়।
চীনা ভূমিতে দেশটির কূটনৈতিক মিশনের অংশ হিসেবে হংকংয়ে ফিলিপাইনের একটি কনস্যুলেট জেনারেল ছিল। ১৯৪৭ সালের মার্চ মাসে কনস্যুলেট হিসেবে হংকংয়ে প্রথম ফিলিপিনো কূটনৈতিক মিশনের যাত্রা শুরু হয়। ১৯৫৮ সালে এটি কনস্যুলেট জেনারেলে উন্নীত হয়। ১লা জুলাই, ১৯৯৭ সালে যুক্তরাজ্য চীন থেকে হংকংয়ে সার্বভৌমত্ব স্থানান্তর করে। হংকং-এ কনস্যুলেট জেনারেলের কার্যক্রম পরিচালনা এবং তদারকি প্রসঙ্গে ১৯৯৬ সালের ২৬শে নভেম্বরেই ফিলিপাইন ও চীন একটি সম্মতিপত্রে স্বাক্ষর করে। কূটনৈতিক মিশনটি হংকং-এ ফিলিপাইনের নানাবিধ আগ্রহের কেন্দ্র হিসেবে সম্পর্ক পরিচালনা করে, বিশেষ করে হংকং-এর ক্রমবর্ধিষ্ণু ফিলিপিনো সম্প্রদায়ের জন্য।
২০১০-এর ম্যানিলার জিম্মি ঘটনার পর এ দুই দেশের মধ্যকার সম্পর্কে দাগ পড়ে। জিম্মি অবস্থায় হংকংয়ের অধিবাসীদের জীবনহানি ঘটে। হংকংয়ের নিরাপত্তা দপ্তর ঐ ঘটনার জেরে কালো তালিকাভুক্ত ফিলিপিনোদের উপর বহির্গামী ভ্রমন সতর্কতা জারি করে। ২০১৩ সালে হংকং বিশ্ববিদ্যালয় বৈদেশিক সরকার ও জাতির উপর জণগনের অভিমত বিষয়ে এক জরিপ পরিচালনা করে। ফিলিপাইন সরকারের ক্ষেত্রে দেখা যায় যে ৮৬ শতাংশ ব্যক্তিই একে অপছন্দ করে, মাত্র ১ শতাংশই পছন্দ করেছে। আর ফিলিপাইনের অধিবাসীদের ক্ষেত্রে ৪১ শতাংশ ব্যক্তি পছন্দ আর ১১ শতাংশ ব্যক্তি অপছন্দ করেছে।
২০১৪ সালের এপ্রিল মাসে আলোচিত এ ঘটনার বিষয়ে সমঝোতার সম্মতি হওয়ায় হংকং এবং ফিলিপাইনের মধ্যকার সম্পর্ক আবারও স্বাভাবিক হয়ে ওঠে। ২৩ এপ্রিল, ২০১৪ সালে প্রকাশিত বিবৃতিতে উক্ত ঘটনার জন্য ফিলিপাইন "তীব্রভাবে দুঃখ প্রকাশ এবং গভীর সমবেদনা" জানায়। ম্যানিলার মেয়র জোসেফ এস্ট্রাডা এবং তার প্রতিনিধি ঘটনাটির স্বাভাবিকীকরণের উদ্দেশ্যে ২২শে এপ্রিল হংকং-এ যান। হংকং ফিলিপিনো কূটনীতিক এবং কর্মকর্তাদের জন্য বিনা ভিসায় যাতায়াতের সুযোগ পুনরায় চালু করে, যা ২০১৪ সালের জানুয়ারি মাসে বন্ধ করা হয়েছিল। ফিলিপিনোদের উপর জারি করা যাত্রা সতর্কতাও হংকং প্রত্যাহার করে নেয়।
ফিলিপাইনের পর্যটন মন্ত্রণালয় জানায় যে ২০১৩ সালে হংকং থেকে ফিলিপাইনে আসা পর্যটকদের সংখ্যা ছিল প্রায় ১১৮,৬৬৬, যা ২০১১ সাল থেকে ২.৭৮ শতাংশ বেড়েছিল। হংকং ফিলিপিনোদের জন্য নবম জনপ্রিয় পর্যটন স্থল। ২০১০ সালে হংকংয়ে আসা ফিলিপিনো পর্যটকদের সংখ্যা ছিল প্রায় ৬৫৯,৮২৯।
হংকং-এ প্রায় ১৪০,০০০ ফিলিপিনো রয়েছে। বাসিন্দাদের অধিকাংশই বৈদেশিক গৃহকর্মী হিসেবে কাজ করে থাকে।
ঊষা গুহ
ঊষা গুহ ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
কল্যাণী দাস ১৮৯৯ সালে ময়মনসিংহে জন্মগ্রহণ করেন। তার পিতার নাম অভয়চন্দ্র ঘোষ ও মাতার নাম হেমাঙ্গিনী দেবী।
ঊষা গুহ গান্ধীর আদর্শে প্রভাবিত হয়ে রাজনীতিতে যোগ দেন। অসহযোগ ও জাতীয় আন্দোলনের যোগ দেন। ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দলের কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। ১৯৩০ সালে নোয়াখালীতে লবন-সত্যাগ্রহ করেন। ১৯৩২ সালে 'আইন অমান্য আন্দোলন'এ অংশ নেন। ব্রিটিশ বিরোধী রাজনীতির জন্য কারাবরণ করেন।
স্মৃতি (হিন্দুশাস্ত্র)
স্মৃতি (, IAST: "Smṛti"), বা সোজাসুজি ভাবে "যা মনে রাখা হয়", হচ্ছে ঐতিহ্যগতভাবে রচিত কিন্তু ক্রমাগত সংশোধিত এক প্রকার হিন্দু শাস্ত্র যা একটি নির্দিষ্ট লেখক দারা রচিত হয়েছে বলে নির্দেশ করে এবং যা প্রজন্ম থেকে প্রজন্ম মুখেমুখে প্রাচারিত এবং সংশোধিত হয়েছিলো।  স্মৃতিকে সাধারণত অমৌলিক কাজ বলে ধরা হয় এবং হিন্দু দর্শনের মীমসঞ্জন শাখা বাদে অনান্য শাখায় স্মৃতিকে শ্রুতির তুলনায় কম নির্ভরযোগ্য
বলে মনে করা হয়।
স্মৃতি সাহিত্য হচ্ছে বিভিন্ন বৈচিত্রময় গ্রন্থের এক বিশাল সংকলন। এই সংকলনের মধ্যে অন্তর্ভুক্ত হচ্ছে, যা ছয় বেদাঙ্গ (বেদের ঐচ্ছিক চর্চা) সীমাবদ্ধা নয়, মহাকাব্য ( মহাভারত ও রামায়ণ), ধর্মসূত্র এবং ধর্মশাস্ত্র (বা স্মৃতিশাস্ত্রসমূহ), অর্থশাস্ত্র, বিভিন্ন পুরাণ, কাব্য বা কবি সাহিত্য, ব্যাপক "ভাষ্য বা ব্যাখ্যা" (বিভিন্ন শ্রুতি ও অ-শ্রুতি গ্রন্থের পর্যালোচনা ও মন্তব্য),এবং রাজনীতি, নৈতিকতা (নীতিশাস্ত্র), সংস্কৃতি, শিল্প ও সমাজ সম্পর্কে ব্যাপক নিবন্ধ(সারসংক্ষেপ)।
প্রত্যেক স্মৃতি পাঠকে বিভিন্ন সংস্করনে ও বিভিন্ন ব্যাখ্যায় পাওয়া যায়। প্রাচীন ও মধ্যযুগীয় হিন্দু ঐতিহ্যের মধ্যে স্মৃতিকে সবচেয়ে অবাধ বলে ধারনা করা হয় যা যে কেউ লিখতে বা পুনর্বিন্যস্ত করতে পারতো।
স্মৃতি হচ্ছে একটি সংস্কৃত শব্দ, যার মূল হচ্ছে স্মর(स्मर), যার অর্থ "স্মৃতি, স্মৃতিচারণ, চিন্তা বা মনের কথা বলা," বা কেবলই "স্মৃতি"। এই শব্দটিকে প্রাচীন বৈদিক সাহিত্যে পাওয়া যায়, বিশেষ করে ছান্দোগ্যোপনিষদ্‌ এর ৭.১৩ অনুচ্ছেদে। পরবর্তীতে এবং আধুনিক সাহিত্যে, এই শব্দটিকে ব্যাখ্যা করা হয় "ঐতিহ্য বা স্মরণ" হিসেবে এবং এর পাশাপাশি বৈদিক পরবর্তী ধর্মশাস্ত্রের "ঐতিহ্যসমুহ যা মনে রাখা হয়েছে" হিসেবে। ডেভিড ব্রিক এর মতে স্মৃতির সঠিক বা আসল মানে হচ্ছে ঐতিহ্য, গ্রন্থ নয়।
স্মৃতিকে আবার "১৮" নাম্বার এর প্রতীকী সমার্থক শব্দ হিসেবে ধরা হয়, যা ভারতীয় ঐতিহ্যের সেই ১৮ জন পন্ডিতকে নির্দেশ করে যারা ধর্ম সম্পর্কে স্মৃতি শাস্ত্র লিখেছিলো (যার বেশীরভাগই হারিয়ে গিয়েছে)। ভাষাগত দিক দিয়ে, "স্মৃতি হচ্ছে স্লোকের "এক প্রকারের ছন্দের নাম। হিন্দু পুরাণ অনুযায়ী, স্মৃতি হচ্ছে দেবতা ধর্ম ও মেধার মেয়ে।
ইমাম রেজার মাজার
ইমাম রেজার মাজার ইরানের মাশহাদে অবস্থিত ইসলাম ধর্মের বার ইমামের অন্তর্ভুক্ত অষ্টম ইমাম ইমাম রেজার মাজার শরীফ। মাজার শরীফের ভবনটিতে একটি জাদুঘর রয়েছে। আয়তনের দিক থেকে এই মসজিদটি পৃথিবীর সর্ব বৃহৎ এবং ধারন ক্ষমতার দিক থেকে দ্বিতীয় সর্ব বৃহৎ মসজিদ। ভবনটির সাথে ঘোহারশাদ মসজিদ, একটি জাদুঘর, একটি পাঠাগার, চারটি শিক্ষা প্রতিষ্ঠান, একটি সমাধি ক্ষেত্র, রাজাভী ইউনিভার্সিটি অব ইসলামিক সায়েন্সেস, জিয়ারতকারীদের জন্য খাবার ঘর, সালাত আদায়ের জন্য বিশাল কক্ষ এবং আরো অনেক ভবন রয়েছে।
ইরানের পর্যটন কেন্দ্রগুলোর মধ্যে ইমাম রেজার মাজার ভবনটি অন্যতম একটি। 
মাজার ভবনটির একার আয়তন ২৬৭,০৭৮ মিটার যেখানে মাজারের সাতটি প্রাঙ্গনের আয়তন ৩৩১,৫৭৮ মিটার - মোট .
প্রতি বছর ইমাম রেজার মাজারে ডাস্ট ক্লিয়ারিং উৎসব পালিত হয়।
হেরেমের পশ্চিম পাশে একটি মসজিদ রয়েছে। মসজিদটির নাম বালা সার মসজিদ যার অর্থ মাথার উপর। মজসিদটির এরূপ নামকরণ করার কারণ হল জিয়ারতকারীরা মসজিদটিতে ইমাম রেজার রওজার পশ্চিম দিক থেকে প্রবেশ করে। মাশহাদের পুরাতন মসজিদগুলোর মমধ্যে বাকা সার মমসজিদটি অন্যতম এবং মসজিদটি মাহমুদ গজনীর শাসন আমলের সময় নির্মিত হয়েছিল।
এই বারান্দা বা উদ্যানটির মোট আয়তন ৩৬৫ বর্গ মিটার এবং এটি শানে জামহুরি ই ইসলামি এর পূর্ব পাশে অবস্থিত। এটিতে সোনালি রং করা হয়েছে এবং ১৩৭১ হিজরীতে উদ্যানটির উদ্বোধন কর হয়। এখানকার অন্যান্য উদ্যানগুলো হল দর-আল এখলাস, দার-আল-শুকর, দার-আল-সালাম এবং দার-আল- যেকর
আল্লাহভের্দি খানের মাজারের উপর অষ্টকোণী এই গম্বুজটি নির্মাণ করা হয়। আল্লাহভের্দি খান শাহ আআব্বাসের সেনাপতিদের একজন ছিলেন। এটি হেরেমের উত্তর-পূর্ব পাশে অবস্থিত এবং রঙ্গিন টাইলস ও অপরূপ কারুকার্যে সজ্জিত করা হয়েছে। হেরেমের মধ্যে অবস্থিতত কারুকার্যগুলোী মধ্যে এটি অন্যতম।
এই গম্বুজটি হেরেমের পূর্ব পাশে অবস্থিত। শাহ আব্বাসের অন্যতম মন্ত্রী হাতেম বেইক অর্দবাদি ১০১০ হিজরীতে গম্বুজটি নির্মাণ করেন।
ইমাম রিধার রওজার উপর অবস্থিত সোনালী রঙের গম্বুজটি বেশ গুরুত্ববহন করে। গম্বুজটির উচ্চতা ৩১.২০ মিটার। আলী রেজা আব্বাসসী গম্বুজটির চারপাশে বিশাল লিপি অঙ্কন লরেছেন।
জাদুঘরটি আস্তান কুদস জাদুঘরের পাশেই অবস্থিত। জাদুঘরটিতে পবিত্র কোরআন শরীফের মূল্যবান পান্ডুলিপি সংরক্ষিত রয়েছে। পান্ডুলিপিগুলোর মধ্যে কয়েকটি পান্ডুলিপি সোনালী অক্ষরে লেখা হয়েছে। ১৩৬৪ হিজরীতে জাদুঘরটি উদ্বোধন করা হয়। সবচেয়ে পুরাতন পান্ডুলিপিটি হরিণের চামড়ায় কুফি লিপিতে লেখা হয়েছিল এবং এটি প্রথম হিজরী শতাব্দীতে লেখা হয়েছিল।